ועדת העלייה, הקליטה והתפוצות, כנסת 25, פרוטוקול מספר 116, 2023-12-25 00:00

עודד פורר: בוקר טוב לכולם

עודד פורר:  יותר נכון – בוקר

עודד פורר:  את ה-'טוב' נשאיר לימים אחרים

עודד פורר:  היום ה-25 בדצמבר 2023, י"ג בטבת תשפ"ד

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  הנושא הוא התייחסות המערכת הבנקאית לעולים חדשים בתקופת מלחמת 'חרבות ברזל'

עודד פורר:  זה דיון שהוא דיון המשך לדיונים שעשינו, והנושאים האלה שבו ועלו ושוב

עודד פורר:  אבל בפתח הדיון ולפני שניגש לנושא הדיון, אני רוצה לתת לאודי גורן, בן הדוד של טל חיימי, זכרו לברכה, לדבר

עודד פורר:  בבקשה

אודי גורן: תודה, אדוני יושב הראש

אודי גורן:  לצערי, אני שוב איתכם, עוד שבוע

אודי גורן:  אנחנו היום מציינים 80 יום

אודי גורן:  לפני שבוע וחצי קיבלנו הודעה שטל, בן דודי, נרצח ב-7 באוקטובר ונחטף כגופה

אודי גורן:  מה שאומר שבן דוד שלי עדיין חטוף אבל עכשיו אנחנו יודעים שהוא יחזור אלינו בארון

אודי גורן:  ולא רק זה, אלא שהוא יחזור אלינו אחרון-אחרון בסדר העדיפויות

אודי גורן:  אני אומר שזה כפי שצריך להיות – בוודאי שקודם כול חשוב שיחזרו כל האנשים שבחיים, ש-80 היום האלה עדיין עולים בחייהם

אודי גורן:       אני לא צריך לתמצת לכם את הקטסטרופות של השבועיים האחרונים, אבל אנחנו כרגע יודעים שלמעלה מעשרה אנשים שנכנסו לעזה בחיים על הרגליים כבר לא איתנו

אודי גורן:  זה רק מה שאנחנו יודעים בוודאות

אודי גורן:  ואנחנו עכשיו נכנסים לימים ממש קריטיים

אודי גורן:  ממש-ממש קריטיים, כשיש שוב משא ומתן

אודי גורן:  אני בטוח שכולכם חשופים לזה

אודי גורן:  אנחנו, לצערי, לא יודעים שום דבר שאתם לא יודעים

אודי גורן:       אבל אולי הדבר היחיד שאני כן יכול לומר, הוא מה שאנחנו מאוד חיים אותו ברמה היום-יומית והרגשית, זה את תחושת הדחיפות ואת תחושת החירום

אודי גורן:  אני לא אומר את זה כהאשמה אלא פשוט זה היום-יום שלנו מהרגע שאנחנו קמים בבוקר עד הרגע שאנחנו הולכים לישון

אודי גורן:  אני עדיין חולם על טל, אני עדיין חולם על מה אנחנו צריכים לעשות בלילה

אודי גורן:  אין למשפחות באמת שום דבר אחר

אודי גורן:  ו-80 הימים האלה עולים לנו בחיים לא רק של החטופים, אלא עברנו סוף שבוע נוראי עם מניין החיילים שנפלו

אודי גורן:  זה טראגי בכל רמה

אודי גורן:  זאת אומרת, אנחנו, לא רק משפחות של חטופים, גם בכלל אנחנו ישראלים לכל דבר

אודי גורן:  אני אתמול קיבלתי את הטלפון המשמח היחיד שקיבלתי מאז ה-7 באוקטובר – שחבר מאוד טוב שלי יצא מטיפול נמרץ אחרי שהוא התנדב במילואים, נפצע אנושות, ואתמול הוא הצליח לכתוב לי הודעה שהוא יוצא מזה

אודי גורן:      יש לי בן דוד שנמצא עכשיו בעזה כחייל

אודי גורן:  עוצמת הטרגדיה שאופפת אותנו מידי יום היא אדירה

אודי גורן:  ואני שוב חוזר לעניין הזה של לחץ הזמן – יש עלינו, מופעלים עלינו שעוני חול אגרסיביים מאוד

אודי גורן:  אחד זה החיילים

אודי גורן:  זאת אומרת, איזה מחיר אנחנו מוכנים לשלם על השגת המטרות שהגדרנו לעצמנו, והאם המחיר הזה יהיה שווה את הגדרת המטרות האלה, או האם אנחנו צריכים לחשוב על זה בצורה אחרת

אודי גורן:  זאת אומרת, המטרה העליונה היא כמובן שיהיה לנו, כמובן להחזיר את החטופים, ובנוסף שיהיה לנו בטחון בגבול המערבי של מדינת ישראל, ואנחנו צריכים לחשוב על איך זה יכול להיות מושג ואיזה מחיר אנחנו משלמים על זה

אודי גורן:      בנוסף לזה, אנחנו מגיעים עכשיו לקיר מול אויב באמת אכזר מאין כמוהו שפוצץ עכשיו את המשא ומתן

אודי גורן:  זאת אומרת, כל בן אדם בר דעת היה חושב "אוקיי, תראו מה קורה סביבכם

אודי גורן:  חמאס, תראו מה קורה לכם – ברור שאתם צריכים לחזור למשא ומתן"

אודי גורן:  הרי, זה מה שאומרים

אודי גורן:  הכוח הצבאי חייב לשרת את הבאתם חזרה לשולחן המשא ומתן, והנה הם עדיין פוצצו את המשא ומתן

אודי גורן:  זאת אומרת, אנחנו מגלים שההרס שסביבם לא נוגע להם

אודי גורן:  זה כן נוגע לנו

אודי גורן:  החיילים נוגעים לנו, המוות של החטופים נוגעים לנו

אודי גורן:  כי אנחנו לא הם

אודי גורן:  ערך חיי אדם הוא ערך עבורנו, והם מוכחים מידי יום שהוא לא

אודי גורן:  ולכן, הדבר, הבקשה הנוספת שאני מעלה, ואני מעלה פה בעיקר ממי שיכול לדבר עם מקבלי ההחלטות ולהשמיע קול שעשוי להוציא אותנו מהפלונטר הזה

אודי גורן:  כי כרגע, אני אומר ממש מפורשות, אנחנו מגיעים לקיר

אודי גורן:      הכוח הצבא מופעל והם לא חוזרים למשא ומתן

אודי גורן:  הוא לא משיג את שלו

אודי גורן:  וגם אם כן, גם אם נצליח להתגבר על המכשלה הזאת זה יביא אותנו למקום שהחיילים החטופים, שהגברים החטופים שאמורים להשתחרר אחרונים לא ישוחררו

אודי גורן:  הם לא ישוחררו

אודי גורן:  כי אם הכוח הצבאי זה הפתרון היחידי שאנחנו שמים על השולחן, אנחנו מגיעים לקיר שחמאס, וסינוואר אומר את זה בצורה גלויה, שכרגע הדרישה שלו זה או שתעצרו ותיסוגו, שזה ימנע מאיתנו להשיג את המטרה השנייה שהגדרנו וזה גם ימנע מאיתנו להחזיר את 40 החטופים האחרונים

אודי גורן:  ולכן, הבקשה השנייה שאני מעלה פה היא שאנחנו חייבים לחשוב מחוץ לקופסא, מחוץ לריבוע הזה שהגדרנו שזה רק מלחמה ושחרור החטופים, ולהכניס פה עוד דברים למשוואה

אודי גורן:  המצרים מעלים עכשיו הצעות שאנחנו לא מתייחסים אליהן

אודי גורן:       ואם אנחנו רוצים להחזיר את כולם, אנחנו לא רוצים עוד 40-50 רון ארד, ואנחנו בוודאי לא רוצים עוד 40-50 גולדין ורגב

אודי גורן:  כי זה פשוט ישאיר אותנו במצב שחמאס ניצח

אודי גורן:  זה יהיה הניצחון של חמאס

אודי גורן:  אם לא נצא מהפלונטר הזה

אודי גורן:  וזו הבקשה שלי

אודי גורן:  אנחנו, הנה, זה המסר – אנחנו סומכים עליכם

אודי גורן:  אנחנו באמת סומכים עליכם שתדעו לשים פתרונות על השולחן שלוקחים בחשבון גם את טל, שצריך להיקבר באדמות הקיבוץ שעליו הוא הגן, ובוודאי את החיילים שיצאו להגן והצילו חיים ב-7 באוקטובר ולא יכולים להיות גלעד שליט

אודי גורן:  הם חייבים לחזור

אודי גורן:  תודה

עודד פורר: אודי, תודה

עודד פורר:  אני חייב לציין שאנחנו ב-80 הימים האלה פותחים כאן את הוועדות עם הנושא הזה שהוא סדר היום של כל מדינת ישראל, ובשעות האלה החיילים, הלוחמים, המפקדים, באמת מחרפים נפשם כדי לשחרר חטופים, כדי להציל אותם

עודד פורר:  כדי לנצח ולהציל את מדינת ישראל ולהגן עליה

עודד פורר:  אבל אל מול הממשלה אני לא מצליח להבין דבר אחד מאוד פשוט – איך יכול להיות שבשבעה שאנחנו נלחמים כנגד מדינת עזה שנשלטת על ידי ארגון חמאס, דלק ואוכל ותרופות נכנסים בכמויות חסרות תקדים לתוך הרצועה מבלי שמדינת ישראל מקבלת שום דבר כנגד זה

עודד פורר:  אני לא מכיר מדינה שנלחמת במדינה אחרת ובזמן שהיא נלחמת בה היא גם מחמשת אותה

עודד פורר:  דלק זה חימוש

עודד פורר:  צריך להבין

עודד פורר:  הדלק מניע את המנהרות, הדלק מוריד את הלחץ מחמאס

עודד פורר:       במקום להפעיל עוד לחץ על חמאס, אנחנו מורידים את הלחץ מחמאס

עודד פורר:  בעיקר, שזה היה סעיף מרכזי בהסכם שחרור החטופים הקדומים, והסכם שחרור החטופים הופר בידי חמאס

עודד פורר:  הוא לא קיים את הפעימה האחרונה שהיו צריכות להיות משוחררות בה נשים, והוא לא קיים את הסעיף שמחייב ביקורים של הצלב האדום לחטופים, כולל מתן תרופות

עודד פורר:  אז לא מתקבל על הדעת שבצד השני של המשוואה מדינת ישראל ממשיכה מידי יום להכניס דלק לרצועה, להכניס אוכל, כדי שחמאס ושאר ארגוני הטרור – שבעה ארגוני צדקה שמוגדרים כארגוני טרור על ידי מדינת ישראל – הופכים להיות הגיבורים של האזרחים שם כי הם אלה שמחלקים להם את האוכל שאנחנו נותנים

עודד פורר:  אני חושב שבמובן הזה לא מופעל באמת לחץ אמיתי על חמאס ועל סינוואר

עודד פורר:  מבחינתו ההרס יכול להימשך גם עוד חודשים ארוכים

עודד פורר:       אבל היה ברור לחלוטין גם בהסכם הקודם שנושא הציוד והדלק היה משמעותי מאוד מבחינתם

עודד פורר:  אני לא בטוח שהיה נכון אז להכניס אותם, ואפשר היה להשיג את ההישג הזה אז גם בצורה אחרת

עודד פורר:  אבל לא מתקבל על הדעת שבמצב שאנחנו נמצאים היום משאיות הדלק ממשיכות לזרום לתוך הרצועה, ועוד נפתחים עוד מעברים

עודד פורר:  מעברים שבהם חמאס רצחו את כל מי שעבד שם ב-7 באוקטובר

עודד פורר:  מעבר כרם שלום

עודד פורר:  ואני לא מדבר על הברחות נשק ותחמושת

עודד פורר:  אבל בטח כשאנחנו מדברים על נושא החטופים והחטופות, הסיפור הזה של הציוד ההומניטרי והדלק, בעיני, הוא בסיסי

עודד פורר:  הוא בסיסי

עודד פורר:  וזה פוגע גם ביכולת הלחימה שלנו וגם ביכולת שלנו להחזיר את החטופים

עודד פורר:  והנושא הזה לא ירד מסדר היום, לא בוועדה הזו ולא בבניין הזה, ושל כל החברה הישראלית

עודד פורר:  נקווה לימים טובים יותר

עודד פורר:  אודי, תודה

אודי גורן: תודה, תודה

אודי גורן:  ואני שוב רק מוסיף, מה שאתה אומר – בוודאי שאנחנו חותמים על כל מילה – וזה באמת חלק מהבקשה שלנו, להסתכל על מכלול הנסיבות שיכול להביא לשחרור החטופים בחשיבה קדימה גם

אודי גורן:  זאת אומרת, אני לחלוטין לא נוגד את מה שאתה אומר, יכול להיות שעשויה להיות איזושהי סיטואציה שמעבר הסחורות תורם למשא ומתן הלאה, אבל אם לא, ואם זה לא מקדם את המשך החזרת החטופים, ואם זה לא מקדם את הצעד הבא, ובוודאי אם זה לא גורם למחשבה מהסוף אחורה; מהחזרת אחרון החטופים וחשיבה עד הפעימה החטופה – אני מסכים איתך, דרושה מחדש

אודי גורן:  בדיוק זו הייתה בקשתי

עודד פורר: תודה רבה

עודד פורר:  ובמעבר חד אנחנו נפתח את נושא הדיון

עודד פורר:  מבחינתי, הדיון הזה יתמקד בשלושה דברים עיקריים: הראשון זה יחס

עודד פורר:  יחס שעולים חדשים זוכים לו מעובדי הבנקים בבואם לסניפי הבנק לקבל שירות

עודד פורר:  יותר מידי תלונות הצטברו כאן גם באיך שמדברים

עודד פורר:  ואלה דברים שאפילו לא נכנסים לתוך המערכת אלא שפשוט מפנים – "שמע, עזוב אותנו, יש מעבר לכביש סניף אחר, לך אליו

עודד פורר:  אל תבוא אלינו כי אנחנו לא רוצים להתעסק עם זה" – יחס שהוא לא מתקבל על הדעת

עודד פורר:  נושא של העברות כספים מחו"ל לחשבונות בנק של עולים בישראל ובעיות שנוצרות עם זה – גם כאן, עוד פעם, אני חייב לומר שהרבה פעמים בניגוד להנחיות שניתנו גם על ידי בנק ישראל, וצריך לעשות על זה מעקב

עודד פורר:  ונושא קבלת והעברת הפנסיות מרוסיה – נושא שכבר עלה בשלוש ישיבות ועדה, ואני מקווה לקבל פה עדכון גם מבנק ישראל על איך הנתונים הכללים בכללותם נראים

עודד פורר:       צריך להבין, אני אומר את זה פה לנציגי המערכת הבנקאית, שעולה חדש שנכנס לתוך בנק, מבחינתו הוא נכנס בחשש

עודד פורר:  הוא נכנס בחשש והוא גם בחשש להתלונן

עודד פורר:  ואני חייב לומר שהחשש הזה הוא לא משהו ערטילאי

עודד פורר:  הרבה פעמים אומרים לך "עכשיו התלוננת? לך לחפש אצל זה שהתלוננת אצלו"

עודד פורר:  והבנקים צריכים להבין שהם חלק מהחברה הישראלית והמשימה הזאת של קליטת העלייה מוטלת גם עליהם

עודד פורר:  מוטלת על כולנו

עודד פורר:  אבל גם על הבנקים כגוף חזק שצריך לתת שירות

עודד פורר:  אין אחידות בדרישות של הבנקים להמצאת מסמכים

עודד פורר:  זה נושא שמאוד-מאוד מפריע שעולים מתחילים לעבור, או לנסות לעבור, בין בנק לבנק וכל פעם ממציאים להם מסמך חדש

עודד פורר:  כנ"ל, וזה אני אומר פה למשרד העלייה והקליטה, הרבה מאוד עולים לא יודעים איך לפנות לבנק ישראל, איך להתלונן

עודד פורר:  הם לא יודעים שהאופציה הזו קיימת

עודד פורר:      בסך הכל, מהדיונים שאנחנו קיימנו פה נעשו הרבה מאוד שינויים ושדרוגים גם באתר של בנק ישראל וגם בנכונות שלו לייצר שיח, גם מול נציגי השלטון המקומי

עודד פורר:  ואת הדבר הזה חייבים לחזק

עודד פורר:  אני ראיתי את ההנחיות של בנק ישראל ואני חייב לומר שרבות מההנחיות האלה לא יורדות לשטח ולא מגיעות בסוף לסניפי הבנקים

עודד פורר:  אני אומר את זה פה לנציגי הבנקים

עודד פורר:  השאלה היא לא מה קורה בהנחיות למעלה, אלא מה קורה עם אותו עובד בבנק שנמצא בקצה שיושב על הדסק, והוא זה שמקבל את העולה שבא לפתוח חשבון

עודד פורר:  הייתה בקשה של הוועדה לאפשר פתיחת חשבון בנק עם תעודת עולה

עודד פורר:  ההסדר הזה היה בתוקף עד סוף דצמבר 2023

עודד פורר:  בעקבות הפעילות של בנק ישראל מול רשות האוכלוסין, ואני רוצה לברך על זה, ההסדר הוארך עד סוף יוני 2024

עודד פורר:  אני מברך

עודד פורר:  זו דוגמה לנכונות, אני חייב לומר, באיך שאנחנו צריכים לפעול כאן, ולא לחכות לזה שיהיה דיון ועדה כדי לפתור בעיות

עודד פורר:      אני אומר, אני לא מרגיש שיש תחרות בין הבנקים על ליבם של העולים, אלא הפוך

עודד פורר:  הבנקים אומרים "את הקהל הזה, שמישהו אחר יתמודד איתו

עודד פורר:  אנחנו לא רוצים להתמודד איתו"

עודד פורר:  לקראת הדיון הנוכחי קיבלנו 39 מקרים פרטניים, שהועברו לבדיקה פרטנית של בנק ישראל

עודד פורר:  כל מקרה נבדק לגופו על ידי בנק ישראל

עודד פורר:  והתשובה, מכיוון שדובר במקרים פרטניים, נמסרה באופן אישי לפונים

עודד פורר:  אני לא אעלה פה עכשיו את המקרים הפרטניים ואת הנושאים האלה, גם מבחינת צנעת הפרט, לא ניכנס אליהם

עודד פורר:  אבל אני כן אעבור באופן כללי על הנושאים של הפניות שהעברנו; זו בקשה להעברת כספים שנחסמה למרות שהפונים לא נמצאים ברשימת סנקציות כלשהן ולא קיימות הוראות הקפאה על הנכסים שלהם

עודד פורר:  זה בקשה להעברת כספים לצורך רכישת דירה בישראל שלא אושרה, ובקשה להעברת כספים לצורך שכר דירה – בסוף מסכימים רק על העברה חד פעמית של 10,000 דולר מבלי לאפשר סכומים נוספים

עודד פורר:  אנחנו מדברים פה על עובדים, במקרה הזה מישהו מתחום ההיי-טק שבבנק הציעו לו עבור לעבוד באתר בנייה

עודד פורר:       הם מסרבים לקבל כספים מהשכרת נכסים בחו"ל, מסרבים לפתוח חשבון בהגעה לסניף ואז קובעים פגישה רק לחודש וחצי קדימה

עודד פורר:  הם מסרבים להעביר חסכונות לעולה חדש מרוסיה, כשגילו שבעצם מדובר בעולה חדש מרוסיה שרוצה לפתוח חשבון הבנק כמעט במשך חודש לא הסכים לקבוע פגישה עם הלקוח והתחמק

עודד פורר:  כנ"ל לגבי חסימת חשבונות בלי מתן הסבר

עודד פורר:  נאמר ללקוחות שחל איסור על קבלת כספים מגיאורגיה – הנחייה שלא קיימת בכלל

עודד פורר:  שינו מסגרת אשראי לעולה חדש מ-500 ל-1,000 ל-2,000 ואז חזרו חזרה ל-500 – כל זה קורה בלי שום הודעה מסודרת ללקוח

עודד פורר:  ומתנים את פתיחת חשבון הבנק באי-העברת כספים מרוסיה לחשבון שייפתח

עודד פורר:  עולים חדשים זכאים לפטור מעמלות בשנה הראשונה, והבנק חייב את הלקוח בעמלות בשנה הראשונה מבלי לעדכן אותו על כך

עודד פורר:      עכשיו אני רוצה לדבר על יחס

עודד פורר:  יחס מצד העובדים הוא עניין סובייקטיבי, ואי אפשר להתווכח עם התחושות, אבל גם אם אין לנו נתונים במובן הזה, הבנקים חייבים, ופה אני אומר שגם משרד העלייה והקליטה צריך להירתם לעניין הזה – לייצר עבודה אל מול העובדים בבנק כדי להבין מה המשמעות של לתת שירות לעולים

עודד פורר:  צריך להיות, זה משהו שצריך לרדת ולהגיע עד לאחרון העובדים בבנקים

עודד פורר:  ופה יכול להיות שיתוף עם המשרד, בין אם זה בסדנאות, בין אם זה בהפצת תכנים, בין אם זה בהיכרות עד כמה המשימה הזו היא חשובה עבור מדינת ישראל

עודד פורר:  קליטת עלייה היא לא איזה ביזנס פרטי של איזה משרד כזה או אחר בממשלה – היא משימה של מדינת ישראל

עודד פורר:  היא אחת מיסודות הציונות

עודד פורר:  אני לא רוצה לספר לכם בכמה סיפורים אנחנו נתקלים היום, בחבר'ה האלה שרק הגיעו לכאן, נחתו ומייד נשלחים לשדה הקרב ומחרפים את נפשם כדי להגן על כולנו

עודד פורר:      העברת הפנסיות מרוסיה – ההערכה היא שישנם כ-57,000 זכאי פנסיה שחיים בישראל, מתוכם 17,800 שמקבלים את הכספים שמועברים לביטוח הלאומי

עודד פורר:  לפי המידע שנמסר לוועדה, ההעברה האחרונה של קרן הפנסיה הרוסית נעשתה באפריל 2022

עודד פורר:  אנחנו בכנסת העשרים-ארבע הצענו, אז שר האוצר, אביגדור ליברמן, יזם פנייה למוסד לביטוח לאומי, בעצם להפעיל את סמכותו ולהתחיל לשלם את זה, ואחר כך תהיה התחשבנות מול הרוסים

עודד פורר:  התקציב יבוא מתוך משרד האוצר, שאז הסכים למתווה

עודד פורר:  אני לא יודע אם היו התפתחויות מאז, וזה משהו שאני מבקש לקבל עליו עדכון

עודד פורר:       אלה הנושאים ומכאן נתחיל לעבור לרשימת הדוברים

עודד פורר:  אני אבקש בהתחלה מבנק ישראל להציג גם את העבודה שנעשתה וגם את ההתייחסות ברמת המאקרו למספרים ולשינויים שראינו מהדיונים האחרונים

רויטל קיסר סטויה: תודה רבה, שמי רויטל קיסר סטויה, סגנית המפקח על הבנקים

רויטל קיסר סטויה:  קודם כול, כמו שאמרתי בישיבות הקודמות ולמי שנפגש איתנו מחוץ לוועדה – הפיקוח על הבנקים עושה הרבה בתחום של העולים

רויטל קיסר סטויה:  ואני בכוונה רוצה להתחיל מנתונים, כי בסופו של יום הנתונים גם יספרו את הסיפור

רויטל קיסר סטויה:  החל מפברואר 2022 עד היום נפתחו 50,000 חשבונות

רויטל קיסר סטויה:  ואנחנו רואים כל חודש 1,000, 2,000, 3,000 חשבונות, ובארבעת החודשים האחרונים כ-5,000 חשבונות בארבעה בנקים

רויטל קיסר סטויה:  החל מפברואר 2022 עד נובמבר 2023 עברו 13 מיליארד שקל

רויטל קיסר סטויה:  אנחנו רואים את הזרם של העברות הכספים הולך ועולה

רויטל קיסר סטויה:  מה שב-2022 היה יותר קשה, ב-2023 עיקר הכספים עברו

רויטל קיסר סטויה:  אנחנו מדברים על 72,000 פעולות

רויטל קיסר סטויה:  האם הכל מושלם? אני לא באה ואומרת שהכל מושלם, ואני כן אומרת שיש מקרים שהם יותר קשים, ואנחנו תכף גם ניגע בהם

רויטל קיסר סטויה:      שאלת, כבוד יושב-הראש, על תשלומי פנסיה

רויטל קיסר סטויה:  נכון לרביע רביעי 2022 עד היום, שזה סדר גודל של קצת יותר משנה, אנחנו מדברים על 48 מיליון אירו שעברו לארץ דרך הבנקים

רויטל קיסר סטויה:  אני מדברת על פנסיות

עודד פורר: לא מה שעובר דרך הביטוח הלאומי?     

רויטל קיסר סטויה: לא

רויטל קיסר סטויה:  לא, אני מדברת דרך הבנקים

רויטל קיסר סטויה:  אנחנו כן ראינו בעיה ברביע השני וברביע השלישי של 2022, וזו בעיה שלא הייתה, בניגוד אולי לחשבונות והעברות כספים, בגלל הבנקים, כי פשוט הכספים לא הגיעו למערכת הבנקאית

רויטל קיסר סטויה:  אנחנו לא רואים את זה עכשיו, והקצב הולך ועולה

רויטל קיסר סטויה:  וב-2023 אנחנו גם רואים כספים בגין תקופה קודמת

רויטל קיסר סטויה:  אני כן אדבר על הפנייה לפיקוח על הבנקים, ואני ערה לגמרי למה שאמרת, כבוד יושב-הראש – האם יש חשש לגשת אלינו

רויטל קיסר סטויה:  אבל זה כלי שהוא קריטי, לגשת אלינו, בלי אמירות שהפיקוח לא יטפל בזה או הפיקוח לא נאות לטפל בזה

רויטל קיסר סטויה:       יושבת לצידי מנהלת יחידת פניות הציבור עם חברת הצוות שמדברת בשפה הרוסית

רויטל קיסר סטויה:  יש לנו מוקד שמדבר בשפה הרוסית

רויטל קיסר סטויה:  במשך שנתיים קיבלנו 140 פניות

רויטל קיסר סטויה:  140 פניות, לא תלונות – קיבלנו 140 פניות, כולל איך לגשת לסניף, איך להגיע, איך ליצור את הקשר 

רויטל קיסר סטויה:  100 מתוכן ב-2022, 45 מתוכן ב-2023, לפני המאגר שקיבלנו

רויטל קיסר סטויה:      קיבלנו לפני פחות משבוע או לפני כשבוע 39 פניות, שאני אומרת שוב, אני מזמינה את כולם להעביר את הפניות אלינו

רויטל קיסר סטויה:  יש לי המון הערכה וכבוד לוועדה, אבל אנחנו לא צריכים את הוועדה כגורם מקשר להגיע אלינו

רויטל קיסר סטויה:  קיבלנו 39 פניות, ואנחנו באמת לא נפתח אותן ברמה הפרטנית – מי שהיה לנו טלפון, יצרנו קשר טלפוני עם הפונה

רויטל קיסר סטויה:  מי שהיה לנו מייל, שלחנו מייל וביקשנו שיצרו איתנו את הקשר

רויטל קיסר סטויה:  לפחות לבינתיים, עם מי ששוחחנו, מרבית התלונות, והם אירועים מפברואר 2022 עד אפריל 2023, זה לא אירועים מהתקופה הזאת

רויטל קיסר סטויה:  וכן היה פה קצב של להבין את האירוע

רויטל קיסר סטויה:  שוב אני אומרת, לא נעלם מעיני שיש מקרים גם שבנק ישראל לא יכול לסייע ולפעמים שולח לבית המשפט, אם הלקוח רוצה הוא יכול לפנות לבית המשפט

רויטל קיסר סטויה:      זה מורכב, אבל גם המערכת הבנקאית וגם הפיקוח על הבנקים עושים כל מה שהם יכולים

רויטל קיסר סטויה:  ורק מהשבוע האחרון כינסנו פורום קציני ציוד של המערכת הבנקאית

רויטל קיסר סטויה:  כינסנו פורום ראשי חטיבות קמעונאיות של המערכת הבנקאית

רויטל קיסר סטויה:  עינב הוציאה מכתב נוסף למערכת הבנקאית בקרות ועוד נתונים שאנחנו רוצים לקבל

רויטל קיסר סטויה:  ואני מדברת על אותן 39 פניות, שאנחנו מנסים לאתר אותן אחת-אחת

רויטל קיסר סטויה:  אנחנו פועלים בכל המישורים

רויטל קיסר סטויה:  אנחנו פועלים גם במישור של אכיפה

רויטל קיסר סטויה:  המכתבים יצאו

רויטל קיסר סטויה:  אנחנו גם פועלים במישור של תעודת הזהות הבנקאית, שאני חייבת להגיד שבסוף אני גם צריכה את אנשי הקולגות שיש להם את הקשר עם השטח, שיפנו אלינו ויציפו אלינו

רויטל קיסר סטויה:       אנחנו פועלים בכל מה שקשור לבקרה

רויטל קיסר סטויה:  וכל דבר שמגיע, בין אם מיושב-ראש הוועדה והוועדה ובין אם מהקולגות שאנחנו נפגשנו איתם, גם עם סופיה וגם עורכת הדין אנה, אנחנו עושים וובינר או שולחן עגול או מנגישים באתר שלנו בשפה הרוסית

רויטל קיסר סטויה:  ויכול להיות שיש עוד לעשות, אבל תפנו אלינו ומה שאנחנו נוכל – אנחנו נעשה

רויטל קיסר סטויה:  יש לנו מוקד טלפוני, יש לנו שיח בשפה הרוסית, ואנחנו נטפל בפניות הציבור

רויטל קיסר סטויה:  הן חשובות לנו

רויטל קיסר סטויה:  אני כן, ברשותך, אומר, ואני גם מתארת לעצמי שגם תכף טיבי ישוחח, ואם יש נציגי בנקים כאן – הנושא של העברות כספים, הנושא של הסחבת, הנושא של להיות ברור – אנחנו הסדרנו את זה בהסדרה

רויטל קיסר סטויה:  אתם מפנים את תשומת ליבנו על הנושא של היישום בשטח ואנחנו נמשיך, בין אם בדרך של התלונות הפרטניות, שכמו שאמרתי, מרבית ממה שקיבלנו עכשיו זה אירועי עבר, זה לא אירועים פתוחים בנושא – אנחנו נמשיך ונעשה

רויטל קיסר סטויה:      אבל אני בסוף אוהבת להיות פרקטית, ואני אמרתי את זה גם לך, כבוד יושב-הראש, וגם למי שנפגש איתנו

רויטל קיסר סטויה:  פרקטית זה אומר שתקראו לנו

רויטל קיסר סטויה:  אנחנו עשינו וובינר, אנחנו יוצאים עוד מעט בקמפיין בשפה הרוסית, אנחנו הנגשנו בשפה הרוסית באתר

רויטל קיסר סטויה:  אם האתר עדיין לא מספיק טוב – תבואו אלינו

רויטל קיסר סטויה:  אם יש תלונה שאנחנו יכולים לטפל בה – תבואו אלינו

רויטל קיסר סטויה:  אם יש קשר עם הרכזים, אם יש קשר עם הרשויות המקומיות

רויטל קיסר סטויה:  לנו יש קשר עם המערכת הבנקאית או עם לקוח שפנה אלינו, וכן אני אומרת שאני לא באה לצייר את הכל ורוד – לצערי, יהיו מקומות שבנק ישראל לא יוכל להכריע ולתת את המעטפת או את המענה החיובי

רויטל קיסר סטויה:  אבל כן להבטיח שייתן מענה, כן להבטיח שיהיה נימוק סביר, כן להבטיח שיהיה יחס טוב וכן להבטיח שלא תהיה סחבת

רויטל קיסר סטויה:  אז זה מהצד שלנו

עודד פורר: תודה רבה

עודד פורר:  ביטוח לאומי, אתם יכולים לעדכן אותנו בנושא של הפנסיות?     

כפיר אמון: כן, כפיר אמון, הלשכה המשפטית בביטוח לאומי

כפיר אמון:  הייתה פנייה שהיא פנייה מתגלגלת בעצם מהרוסים לכל מיני בקשות מביטוח לאומי

כפיר אמון:  אחד הדברים, כפי שאדוני ציין, קבלת הכספים מרוסיה מאפריל 2022 לא מתקבלת בביטוח לאומי

כפיר אמון:  היה ניסיון לעשות את זה שהכספים יועברו על ידנו, על ידי ביטוח לאומי, ישירות לאנשים בשיתוף משרד האוצר

כפיר אמון:  פנינו בעניין הזה לרוסיה, הם התנגדו

כפיר אמון:  הם אמרו שהעברה ישירה מאיתנו למבוטחים שלהם פה בישראל שזכאים מהם תפגע בהם

כפיר אמון:  ולכן, הדבר הזה עד היום בעצם לא קרה

כפיר אמון:  היו עוד בקשות; הייתה בקשה לנסות להעביר אנשים שמקבלים כספים מחוץ לאמנה, עוד לפני שהאמנה נכנסה לתוקף ב-2016, להכניס אותם לקבל כספים דרך האמנה

כפיר אמון:  ולדבר הזה אנחנו התנגדנו, לאותם 47,000, כיוון שיש חשש די ממשי שברגע שהם ייכנסו לתוך האמנה, מה שהרוסים רוצים – הסכומים יופחתו

כפיר אמון:       היה גם בעניין הזה איזושהי עתירה לבג"ץ על אנשים שנפגעו כתוצאה מהאמנה

כפיר אמון:  הסכומים שמשולמים במסגרת האמנה, הפנסיות, נמוכים מהסכומים שמושלמים לזכאים בישראל מחוץ לאמנה

כפיר אמון:  ולכן אנחנו התנגדנו לדבר הזה

כפיר אמון:  אז שני הדברים האלה בעצם נתקעו

כפיר אמון:  יש לנו פניות - - -     

עודד פורר: זאת אומרת שאותם זכאים, אותם 17,800, מאז אפריל 2022 לא קיבלו פנסיה

כפיר אמון: אותם אנשים שזכאים, כן, בארץ לא קיבלו פנסיה

כפיר אמון:  נכון, אנחנו פנינו אליהם, כמו שאמרתי, ניסינו לקדם את זה, והם לא הסכימו

עודד פורר: כן, אבל האם באתם עם, נניח שעכשיו במסגרת האמנה ובלקרוא לזה פנסיה לא מסכימים, אבל האם אפשר לקחת את אותם 17,800 זכאים, שבסוף צריך להבין שמדובר באנשים שזקוקים לכסף הזה, ורק כדי שמי שלא מכיר – מה הסכום הממוצע של פנסיה כזו?     

כפיר אמון: במסגרת האמנה 100 דולר לרבעון

כפיר אמון:  כן, זה הסכום

עודד פורר: זה הסכום המדובר של הסיוע שניתן

עודד פורר:  האם לא יכולה מדינת ישראל, ואני עכשיו מפנה גם את השאלה הזו לאוצר, הרי מדובר בסדר גודל של 6 מיליון שקל ברבעון, משהו כזה

עודד פורר:  אי אפשר לבוא ולהגיד ששמים בצד את הפנסיה

עודד פורר:  אנחנו שמים בהוראת שעה כרגע סיוע לאותם אנשים שהם זכאי פנסיה

עודד פורר:  סיוע שהוא סיוע נוסף לפנסיה, הוא לא מחליף את הפנסיה הרוסית

עודד פורר:  סיוע של 100 דולר לרבעון

עודד פורר:  תעשו אותו, מצידי, לא יודע, בכלים אחרים שאנשים נהנים מהם – עוד פטור, עוד הנחה – משהו שהוא חלף הכסף הזה

כפיר אמון: כן, זה נפל עוד לפני

כפיר אמון:  הפנייה שלנו לרוסים בעצם הייתה בשביל לקבל את רשימת הזכאים שמשתנה מרבעון לרבעון

כפיר אמון:  הרי, אנשים נפטרים בדרך

עודד פורר: אבל רגע, לך יש את רשימת הזכאים

כפיר אמון: לא, אין לי

עודד פורר: אז איך אתה משלם?     

כפיר אמון: אני משלם בהתאם לרשימות שהרוסים מוסרים לי

עודד פורר: אבל, מי שהיה זכאי ברבעון הקודם הוא לא זכאי ברבעון הזה?     

כפיר אמון: לא בטוח

כפיר אמון:  יכול להיות שהוא נפטר, יכול להיות - - -     

עודד פורר: אם הוא נפטר אתה יודע שהוא נפטר, אתה ביטוח לאומי

כפיר אמון: יכול להיות, הרי, זה כפוף למבחן הכנסות, אז יכול להיות שהוא כבר לא זכאי לפי מבחן הכנסות

כפיר אמון:  אנחנו בכלל ביקשנו רשימה

כפיר אמון:  החשש - - -     

עודד פורר: רגע, רגע

עודד פורר:  מי עושה לו את מבחן ההכנסות?      

כפיר אמון: הרוסים

עודד פורר: איך עושים לו את מבחן ההכנסות? האנשים האלה חיים בארץ

כפיר אמון: נכון

כפיר אמון:  לפי דיווח הם עושים את מבחן ההכנסות

כפיר אמון:  בסופו של דבר, אנחנו ביקשנו את רשימת הזכאים

כפיר אמון:  הם לא הסכימו להעביר את רשימת הזכאים

כפיר אמון:  רשימה של אנשים

עודד פורר: אבל, שילמת לזכאים האלה

עודד פורר:  אתה לא יודע למי שילמת?     

כפיר אמון: ברבעון הקודם

עודד פורר: כן

עודד פורר:  כמה שינויים יש בכל רבעון? כמה שינויים היו? באחוזים

כפיר אמון: יש שינויים

כפיר אמון:  יש שינויים

כפיר אמון:  הרוסים אמרו לנו "לא שאנחנו לא מעבירים, אלא שזה יפגע"

כפיר אמון:  יפגע

עודד פורר: אז קח את כל מי ששילמת לו, בלי קשר עכשיו לזכאות או לא זכאות, תגידו "חבר'ה, אתם זכיתם, בסדר? היית זכאי פעם לפנסיה, עכשיו זכית בפרס אחר", בסדר? "יש לך פרס ששווה סדר גודל של זה, אחר כך תקבל מהרוסים פנסיה, תקבל זה"

עודד פורר:  בסוף, הרי, האנשים האלה, סליחה, כן? חלקם הולכים לעולמם

עודד פורר:  אנחנו מדברים על יותר ויותר אנשים, אלה אנשים מבוגרים, זה לא זה

עודד פורר:  לא יקבלו לא מפה ולא מפה

עודד פורר:  לפחות את השנים האלה, להעביר עם המינימום הזה

עודד פורר:  כן

לבנה עזרא: שלום, עזרא לבנה, סגנית סמנכ"ל, אחראית על הנושא בתחום המקצועי שלי

לבנה עזרא:  אני רוצה רגע להסביר

לבנה עזרא:  לפי הניסיון שיש לנו, יש פער בין רבעון לרבעון בקובץ הזכאים

לבנה עזרא:  המבחן שהרוסים עושים, לפני האמנה, לפני הכללים שהם קבעו, הוא תלוי מצב משפחתי, תלוי הכנסות, תלוי כמובן, כמו שציינת, אם הוא נפטר או לא נפטר

לבנה עזרא:  תלוי שהות ברוסיה

לבנה עזרא:  יש רשימה ארוכה של מבחנים שהם עושים

לבנה עזרא:  ולכן, כל רבעון הם היו מעבירים לנו את קובץ הזכאים ובהסתמך על זה אנחנו שילמנו

לבנה עזרא:  כאשר אנחנו, אגב, היוזמה הייתה בכלל של המוסד לביטחון לאומי, של המנכ"ל דאז, לבוא ולתת תשלום ושהאוצר ישפה אותנו ולאחר מכן, כשנקבל מהרוסים את הכסף, נתחשבן, הייתה כזאת שבאנו והצענו אותה והודענו לרוסים שזה מה שאנחנו מתכננים לעשות – והם התנגדו בתוקף

לבנה עזרא:  הם אמרו שאנחנו מקלקלים את המערכת - - -     

עודד פורר: אני מבין, המערך שלהם ברור לי

עודד פורר:  כל זה אנחנו כבר עברנו

לבנה עזרא: כל הצעה נוספת לשלם דרשה חקיקה כלשהי, כי המוסד לביטוח לאומי פועל מכוח חוקים ומכוח תקנות

עודד פורר: על זה אני מסכים

לבנה עזרא: דרשה חקיקה נוספת, והחקיקה הנוספת לא התקדמה מול האוצר כי באוצר הייתה התנגדות

כפיר אמון: אני רק אשלים משפט אחד

כפיר אמון:  היה הסכם מוכן מול האוצר

כפיר אמון:  האוצר אמר שההסדר הזה לפי סעיף 9 יצא דרך לחודש אחד, ואחרי חדש נראה מה יקרה

כפיר אמון:  כלומר, ההסכם היה מוכן

עודד פורר: עכשיו נעבור לאוצר, תאיר ראבוחין, בזום

עודד פורר:  לא שומעים

עודד פורר:       טוב, אני בינתיים עובר למי שנמצא פה בחדר

עודד פורר:  אני רוצה לעבור לדוברים מבחוץ בינתיים, ואז נחזור למשרד האוצר

עודד פורר:  אלכסנדר וודובוז

אלכסנדר וודובוז: כן, תודה רבה

אלכסנדר וודובוז:  אני בעלים של חברה שעוסקת בליווי לקוחות כאלה שנתקלים או לא נתקלים לפני

אלכסנדר וודובוז:  ויש לי כל כך הרבה מה לומר, לצערי

אלכסנדר וודובוז:  לגבי פברואר 2022, מרץ 2022, לדעתי, בנק ישראל הוא זה שצריך הנחיות והוראות לביצוע

אלכסנדר וודובוז:  אני פניתי רבות לבנק ישראל ושוחחנו, ואתם מגלגלים את זה חזרה לבנקים

אלכסנדר וודובוז:  עכשיו, ברגע שהכסף עבר את הרגולטור האמריקאי ועבר לישראל, בנקים לא יכולים לעצור את הכסף

אלכסנדר וודובוז:  וזה מה שהם עושים, במיוחד בנק מזרחי

אלכסנדר וודובוז:  אני לא יודע אם יש פה נציג של בנק מזרחי

אלכסנדר וודובוז:  אבל זו תופעה קיימת

אלכסנדר וודובוז:  יש בתי משפט שמתארכים שנים, ואתם הגוף שיכול לתת

אלכסנדר וודובוז:  ברגע שהכסף עבר את הרגולטור האמריקאי ונחת פה בישראל – מה קרה? שנתיים הכסף תקוע בבנק מזרחי, ויש לנו כמה דוגמאות ברשימה הזאת

אלכסנדר וודובוז:  אני טיפלתי אישית בהן

אלכסנדר וודובוז:  וזה תקוע, אתם מגלגלים את זה חזרה לבנקים

אלכסנדר וודובוז:  זה לגבי התקופה הזאת

אלכסנדר וודובוז:  אין מישהו אחר שייתן דעת והנחייה

אלכסנדר וודובוז:      לגבי תקופות אחרות, יש שונות גדולה מאוד בין הבנקים, וכל מה שאתם מנחים לא עובד, כי זה לא הוראה, זה הנחייה

אלכסנדר וודובוז:  בסופו של דבר, האחריות נופלת על הבנקים מצדכם, ואתם צריכים לתת הנחייה חד משמעית מתי לקבל, מתי לא לקבל, אילו מסמכים לבקש

אלכסנדר וודובוז:  אם אני עובר רגע בין ארבעת הבנקים הגדולים; מזרחי לא מקבל בכלל את הכסף

אלכסנדר וודובוז:  אחוזים בודדים

אלכסנדר וודובוז:  זאת אומרת שמי שנפל בקליטה שלו על בנק מזרחי – הכסף אבוד

אלכסנדר וודובוז:  לאומי בוחן האם אתה תושב מס או לא תושב מס בישראל ואז טיפין-טיפין מקבלים

עודד פורר: במה זה רלוונטי?     

אלכסנדר וודובוז: אני לא יודע

עודד פורר: זה לא רלוונטי

אלכסנדר וודובוז: בנק דיסקונט – יותר קל

אלכסנדר וודובוז:  בגדול הם כן לאט-לאט מקבלים את הכסף

אלכסנדר וודובוז:  גם יש באמת שוני האם עבר דרך קזחסטן או לא עבר דרך קזחסטן

אלכסנדר וודובוז:  האם הכסף במקור הגיע מ-Sberbank או לא הגיע מ-Sberbank

אלכסנדר וודובוז:  עכשיו, בואו נודה כולנו – אין אף איש עסקים או בן אדם נורמלי שעד 2022 החזיק כסף בבנק נידח

אלכסנדר וודובוז:  כולם החזיקו כסף ב- Sberbank, ב-Alfa-Bank, ב-VTB Bank; בכל הבנקים הגדולים

אלכסנדר וודובוז:  וזה שזה בדרך עבר ב-Raiffeisen Bank כדי להעביר את הכסף , אין שום פסול

אלכסנדר וודובוז:  הם הרוויחו את זה ביושר

אלכסנדר וודובוז:  אפילו לפני 2022

אלכסנדר וודובוז:  הם לא תחת סנקציות, הנכסים לא תחת סנקציות

אלכסנדר וודובוז:  כלום

אלכסנדר וודובוז:  אז בנק דיסקונט – איכשהו

אלכסנדר וודובוז:  בנק הפועלים הכי טוב במצב הזה

אלכסנדר וודובוז:  במאקרו הם מקבלים כספים גם מקזחסטן וגם מכל מיני מקומות אחרים, ברגע שהם מציגים, כמובן, את המסמכים הנדרשים

אלכסנדר וודובוז:       לגבי בנק הפועלים ובנקים אחרים יש לי משהו אחד להגיד רק – יש שונות בין סניפים

אלכסנדר וודובוז:  סניף אחד יבקש לתרגם הכל נוטריונית ולהכניס את הבן-אדם להוצאות בלתי סבירות, וסניף אחר לא

אלכסנדר וודובוז:  ברגע שאני מגיע לסניף עם אותו לקוח ואני קורא לקצין ציוד של הסניף ולא לבחורה שיושבת מאחורי הדלפק, אז הקצין באמת אומר שאכן לא צריך לתרגם, וזה סט המסמכים

אלכסנדר וודובוז:  גם זה יכול להתארך, אבל הפועלים, באמת שאפו, איכשהו זה עובד

אלכסנדר וודובוז:  זה המצב נכון להיום

עודד פורר: תודה

עודד פורר:  בואו ננסה רגע את תאיר

עודד פורר:  אני כבר אומר, יש פה נציגי בנקים ויש פה את נציג איגוד הבנקים – אני אתן לכם לענות על זה

עודד פורר:  בבקשה, משרד האוצר, לעניין הפנסיות

תאיר ראבוחין: אז אני אתייחס

תאיר ראבוחין:  באמת כמו שכבר נאמר פה, ואני רגע אחזור על הדברים

עודד פורר: לא צריך לחזור

עודד פורר:  לא צריך לחזור

עודד פורר:  סליחה, רגע, אנחנו יודעים והבנו מה הבעיה

עודד פורר:  היא ברורה

עודד פורר:  כולל הבעיה של ההסכם עם הרוסים

עודד פורר:  השאלה שלי היא כזו – אותם אנשים שהיו זכאים לפנסיה והם לא מקבלים אותה, ואין דרך להעביר להם פנסיה בשיטה שרצינו לעשות אותה באפריל 2022, אחרי שנחשפנו לבעיה

עודד פורר:  מדוע לא לקחת את רשימת הזכאים האחרונה, להגדיר אותה כזכאית להטבה כלשהי בשווי של 100 דולר ברבעון

עודד פורר:  זו בסך הכל איזושהי הטבה ששווה כ-1,500 שקל בשנה, בחשבון גס, ולהגיד שאנחנו נותנים את ההטבה

עודד פורר:  זאת הרשימה, הנה הקריטריונים שהם, הרי, עונים עליהם – תקבלו סוג של הטבה

עודד פורר:  העלות לקופת המדינה תהיה 24 מיליון שקל בשנה בערך

עודד פורר:  פלוס מינוס

עודד פורר:  מדוע לא לעשות את זה?     

תאיר ראבוחין: אז אני אגיד

תאיר ראבוחין:  ראשית, מתעלמים פה, בוודאי שהאנשים האלה מקבלים קצבת זקנה והשלמת הכנסה, ויש רשימה ארוכה של הטבות נלוות שהאנשים שהם זכאי השלמת הכנסה - - -     

עודד פורר: כיף לחיות רק מקצבת זקנה והבטחת הכנסה, זה תענוג לחיות ככה במדינת ישראל

תאיר ראבוחין:  אני אומרת את זה לעניין ההצעה לחלופה שוות ערך למה שהאנשים האלה כרגע לא מקבלים, לאור הדברים שכולנו מבינים ביחסים עם הרוסים

תאיר ראבוחין:  אז יש רשימה של הטבות, כמו לדוגמה הנחות בחשמל ובמים

תאיר ראבוחין:  רשימה ארוכה של הטבות מהסוג הזה שאנשים מקבלים והן לא מגולמות בכסף אבל הן שוות כסף

תאיר ראבוחין:  אז זה הנחות נרחבות שכבר קיימות היום וניתנות לאותם אנשים

תאיר ראבוחין:  לגבי ההסכם לפי סעיף 9 שנאמר - - -     

עודד פורר: אז אולי לשלול מהם את הפנסיות גם

עודד פורר:  הם מקבלים כל כך הרבה הטבות, אז למה גם הפנסיות? מראש תודיעו שגם לא יקבלו פנסיות

תאיר ראבוחין: אז אנחנו היינו מאוד שמחים שהם יקבלו את הפנסיות

תאיר ראבוחין:  לצערנו, היחסים הם כאלה שהדבר הזה כרגע לא קורה

תאיר ראבוחין:  אני מאוד שמחה ש-40,000 האנשים שמקבלים באופן עצמאי בשנה האחרונה כבר התחילו לקבל את הכסף שמגיע להם

תאיר ראבוחין:  וכמו שבאמת נאמר פה, ההסכם לפי סעף 9 שהיה באיזושהי התהוות, וגם בזמנו בשלב מאוד-מאוד מתקדם, לצערי הגיע המכתב - - -     

עודד פורר: את זה אנחנו מכירים

עודד פורר:  השאלה היא, עוד פעם, האם לשיטתכם אתם רוצים למצוא לזה פתרון אחר או שלא?     

תאיר ראבוחין: אני לא מכירה שום הצעה בנושא הזה שדומה למה שאתה מציע עכשיו

תאיר ראבוחין:  זו פעם ראשונה שאני שומעת את הדבר הזה, אז אני לא אדע להתייחס לזה כרגע

עודד פורר: אני מבקש שתבחנו איזו הטבה ניתן לתת, בין אם זה בכסף או בשווה כסף, שהיא שוות ערך לעניין הזה, לתת לאותה רשימה, לרשימת הזכאים האחרונה, את ההטבה הזו

עודד פורר:  אנחנו כבר מדברים על אנשים שנמצאים בערוב ימיהם

כפיר אמון: זה יכול להיות או דרך חקיקה או דרך הסכם סעיף 9

כפיר אמון:  החשש שלנו, ועלה גם אז, הוא שכיוון שהרוסים, כשהחזירו לנו תשובה, אמרו שאנחנו פוגעים - - -     

עודד פורר: אז לא הייתי הולך על סעיף 9

עודד פורר:  אני אומר שהייתי הולך על חקיקה שאומרת שאנשים שעונים לקריטריון כזה או אחר, לא קשור בכלל להסכם עם הרוסים, זכאים בשנה הקרובה בהוראת שעה לשנה להטבות 1, 2, 3

עודד פורר:  אפשר לעשות את זה

כפיר אמון: אפשר לעשות את זה על בסיס הרשימה האחרונה

עודד פורר: כן

כפיר אמון: כנראה יש תזוזות

כפיר אמון:  שוב, המבחנים הם מבחנים של הרוסים

עודד פורר: אני בטוח שהתזוזות הן מינוריות, חוץ מזה שבן-אדם, חס וחלילה, הולך לעולמו

עודד פורר:  מדובר גם בסכומים שהם הרי הולכים ופוחתים

עודד פורר:  אנחנו מכירים את זה

עודד פורר:      עורכת הדין אנה משה, איגוד לשכות המסחר

אנה משה: כן, תודה רבה

אנה משה:  מספר דברים לגבי התשובות של בנק ישראל

אנה משה:  אז המקרים שאנחנו קיבצנו לכם קובצו ב-12 שעות בלבד, ובפעם שעברה שעשינו שאלון שלא קידמנו אותו בשום מקום, תוך שבועיים קיבלנו 400 פניות, שאיתן עשינו את הפגישה הראשונה

אנה משה:  אם אתם רוצים באמת הצעות לייעול, בואו נעשה קמפיין – יש לך תלונה על בנק? קמפיין ברוסית שלכם

אנה משה:  לא לינק שמאוד קשה למצוא אותו לעולים חדשים ברוסית שהוא פסיבי

אנה משה:  בואו נעשה קמפיין – רוצה לדבר על הבנק שלך? רוצה זה? כמו שעושים באגד – איך אני נוהג? וכתוב מספר

אנה משה:  בואו נעשה קמפיין, אני מבטיחה לך שאת תקבלי פניות מיידיות

אנה משה:  זה דבר אחד

אנה משה:      דבר שני, לגבי להגיע אליכם, רוב הבנקים לא נותנים את התשובות בכתובים

אנה משה:  אני אומרת את זה גם לך

אנה משה:  לא נותנים את התשובות בכתובים

אנה משה:  הלך הרוח של אנשים שעולים מחבר העמים אומר "אם אין לי משהו כתוב, מי יאמין לי? אין לי למה ללכת לבנק"

אנה משה:  אני לא שמעתי פעם אחת שבנק ישראל הטיל קנס, נתן נזיפה, או אמר משהו לבנק

אנה משה:  ונתנו לו כאלה מקרים מאין סוף

אנה משה:  לא שמעתי על משהו שנעשה לאיזשהו בנק שהתנהג לא יפה

אנה משה:       לגבי השאלה של כבוד יושב-הראש, של מה הקשר של תושבות מס – היה לי כזה סיפור עם בנק לאומי

אנה משה:  ובאמת פניתי, ומה שקרה זה שבנק לאומי לא ננזף, אלא התקשר אליי ספציפית עם חמישה אנשים על הקו, ושאלו אותי שוב אם יש לו בית בישראל

אנה משה:  ואני הסברתי שזכותו של אדם לחיות איפה שהוא רוצה, הוא לא חייב להוכיח להם

אנה משה:  יש תעודת זהות? יש את כל המבחנים שנעשו כשהוא עלה

אנה משה:  ודבר שני, הוא רוצה את הכסף כדי לקנות את הבית

אנה משה:  אבל בנק לאומי, לקח להם חמש שיחות איתי ועוד שלושה מכתבים

אנה משה:  אני מדברת על חודשים

אנה משה:  לא ראיתי שום סנקציה

אנה משה:  שום סנקציה על הבנק

אנה משה:  לא מכתב נזיפה

אנה משה:  זה דבר שני

עודד פורר: ברור

אנה משה: דבר שלישי, אם אנחנו רוצים הצעות תכלס, הנה שתי הצעות תכליתיות: תקבעו זמן תגובה בכתב לכל פנייה של עולה חדש

אנה משה:  אין זמן תגובה

אנה משה:  אין זמן תגובה, והבנקים לא עושים

אנה משה:  אין אכיפה

אנה משה:  ועכשיו לעצם העניין שאתם אומרים שיש דברים שאתם לא יכולים לעשות

אנה משה:  בואו נקרא לילד בשמו, אנחנו כולנו באותו מקצוע של פרטים פחות או יותר

אנה משה:  יש סעיף 2 לחוק הבנקאות שאומר את הדבר הבא – כל בנק, פעם בשנה, מגיש את המדיניות הפנימית שלו לבנק ישראל, ויש חזקה חלוטה

אנה משה:  זה הסעיף

אנה משה:  זה הסעיף, אני יכולה להקריא אותו

אנה משה:  הוא אומר שאם בנק ישראל לא מעיר, זה חזקה חלוטה שזה מקובל

אנה משה:       א' אני לא מכירה אף בנק שקיבל אי פעם הערות, והסיבה שהבנקים לא מתערבים, כמו במקרה שאלכס דיבר אליו, כמו בעוד במקרים, ואני יכולה להראות עוד הרבה מאוד מקרים כאלה, הוא סיבה מאוד פשוטה; הבנק אומר "אני, לפני המדיניות הפנימית שלי שהגשתי לכם אותה, מותר לי לסרב"

אנה משה:  אגב, זה לא נבחן בשום מקום

אנה משה:  ואחר כך כשהולכים לבית משפט זה אחד הקשיים

אנה משה:  אתה יודע למה בנק הפועלים מתנהג יותר יפה? כי הוא חטף פסק דין

עודד פורר: אוקיי, תודה

עודד פורר:  סופיה טופולוב

עודד פורר:  בקצרה, בבקשה

סופיה טופולוב לוז: תודה רבה לבנק ישראל ולוועדה על כל העבודה המשותפת בשנה האחרונה

סופיה טופולוב לוז:  באמת עשיתם הרבה ואנחנו פה, לצערי, מדברים על אותן בעיות

סופיה טופולוב לוז:  אני רוצה רק לציין שאנחנו הרבה פעמים מביאים לכם מקריחם אחד על אחד

סופיה טופולוב לוז:  מאות ומאות

סופיה טופולוב לוז:  אבל, השאלה היא לא לטפל אחד-אחד בכל בעיה של כל עולה ברמה אינדיבידואלית – זה אף פעם לא הייתה המטרה שלנו

סופיה טופולוב לוז:  אנחנו חייבים למצוא פתרון במערכת

סופיה טופולוב לוז:  ברמה של המערכת

סופיה טופולוב לוז:  וזה בידיים של בנק ישראל

סופיה טופולוב לוז:  וכמו שאנה ציינה, אולי צריך לשנות את חוק הבנקאות

סופיה טופולוב לוז:  אולי בנק ישראל יכול לבוא עם פתרון, שידרוש מהבנק להביא הנחיות ברורות

סופיה טופולוב לוז:  ופשוט אין את זה

סופיה טופולוב לוז:  אין שום דבר צלול בבנק שאומר לו איך להתנהג עם העולה, ואין לעולה משהו שהוא יודע שהוא יקבל תשובה בכתב, שיש לו זכויות, שהוא יקבל תשובה לגיטימית על סירוב, אם יש סירוב

סופיה טופולוב לוז:  שיש לו דרך לענות לזה, אם הוא יכול לתקן את המצב שלו ולהביא עוד משהו

עודד פורר: ברור

סופיה טופולוב לוז: אנחנו רוצים שיהיה משהו ברור

סופיה טופולוב לוז:  ונראה לי שצריך לשנות את החוק, באמת

סופיה טופולוב לוז:  כי מה עוד אפשר לעשות? צריך פתרון ברמה של המערכת

סופיה טופולוב לוז:  תודה

עודד פורר: תודה

עודד פורר:  איגוד הבנקים

טיבי רבינוביץ: תודה רבה, אדוני יושב-הראש

טיבי רבינוביץ:  קודם כול, אני רוצה להגיד מילה לגבי הפתיח שלך, לגבי השירות

טיבי רבינוביץ:  אנחנו עושים מאמצים לתת שירות מיטבי לכל הלקוחות

טיבי רבינוביץ:  בוודאי שחשובה לנו העלייה, בוודאי שאנחנו מרגישים כחלק מהמנגנון שצריך לסייע בקליטה העלייה, נקודה

טיבי רבינוביץ:  אין על זה ויכוח

טיבי רבינוביץ:  לפעמים יכול להיות שאנחנו גם טועים ואנחנו גם עושים עוול ללקוח זה או אחר, אבל אנחנו עושים מאמץ רב בעניין הזה

טיבי רבינוביץ:  הפיקוח על הבנקים מפקח על הבנקים באופן מאוד-מאוד הדוק ובודק כל מקרה, ולפעמים אנחנו גם טועים

טיבי רבינוביץ:  יכול להיות שיש מצבים שאנחנו טועים

טיבי רבינוביץ:  ואנחנו צריכים לשפר את זה כל הזמן, ואנחנו עושים את זה

טיבי רבינוביץ:  אנחנו עשינו כמה פעולות בעקבות הדיונים שהתקיימו כאן, בעקבות השיחות שהיו לנו

עודד פורר: איזה פעולות? אתה יכול לפרט?     

טיבי רבינוביץ: כן

טיבי רבינוביץ:  מוקדים טלפוניים בשפה הרוסית

טיבי רבינוביץ:  יש כל מיני פתרונות

טיבי רבינוביץ:  בואו ניקח לדוגמה את המוקדים הטלפוניים; כל הבנקים מעמידים לרשות העולים מוקדים טלפוניים כדי שהם ייגשו ויגיעו ויקבל שירות בשפה שלהם

טיבי רבינוביץ:  עכשיו, נכון, יש אולי לפעמים בעיה עם הנגשת המידע לציבור – אנחנו עושים גם בזה מאמץ

טיבי רבינוביץ:  ואנחנו מסתייעים בארגונים, והפיקוח על הבנקים מפרסם, ואנחנו פרסמנו

עודד פורר: איפה פרסמתם?     

טיבי רבינוביץ: פרסמנו גם בתקשורת, זה מפורסם באתרים

טיבי רבינוביץ:  פרסמנו בכל הקבוצות האפשריות

טיבי רבינוביץ:  אני מוכן גם באמצעות הוועדה הזאת לומר שוב – יש בכל בנק מוקד טלפוני שעומד לרשות העולה, כך שאם הוא מגיע ויוצר קשר עם המוקד הטלפוני הזה הוא יקבל שירות בשפה שלו, הוא יוזמן לסניף המתאים כדי לקבל שירות זמין

טיבי רבינוביץ:  עכשיו, זה צריך להגיע לידי העולה

טיבי רבינוביץ:  כלומר, אם הם לא יודעים זו בעיה

טיבי רבינוביץ:  אנחנו נעשה מאמץ, נמשיך לעשות מאמץ

טיבי רבינוביץ:  אנחנו מסתייעים גם בכם, בכל מי שנמצא בקשר עם העלייה

טיבי רבינוביץ:  אבל אם הם לא ידעו אז אין לנו יכולת אחרת להגיע

עודד פורר: אתה רוצה להתייחס פרטנית לדברים שעלו פה, או שניתן לבנקים להתייחס?     

טיבי רבינוביץ: רגע, שאלת עוד משהו

טיבי רבינוביץ:  ריכזנו רשימה של מסמכים

טיבי רבינוביץ:  גם את זה הבאנו לידיעת כל הגורמים הרלוונטיים – רשימה של מסמכים שיסייעו לאנשים להעביר את הכספים לפי תחומים מסוימים

טיבי רבינוביץ:  כל הבנקים מודעים לזה

טיבי רבינוביץ:  עברו הדרכות בעניין הזה בסניפים השונים, כך שהמידע עובר

טיבי רבינוביץ:  שוב, יכול להיות שיש תקלות

טיבי רבינוביץ:  אני לא אומר שאנחנו מושלמים

טיבי רבינוביץ:  אבל יש הרבה מאוד צעדים

טיבי רבינוביץ:  הפנסיות עוברות בסדר

טיבי רבינוביץ:  יש העברות של כספים

טיבי רבינוביץ:  אני לא יכול להתווכח עם מה שהאדון כאן אמר, כי יכול להיות שבמקרה ספציפי כזה או אחר יכולה להיות טעות גם מצידנו

טיבי רבינוביץ:  אבל יש הרבה מאוד צעדים שנעשו על ידי המערכת הבנקאית

טיבי רבינוביץ:  ההוראות עוברות, הפיקוח על הבנקים נמצא בקשר עם הבנקים בתדירות שבועית

טיבי רבינוביץ:  יש הרבה מאוד צעדים שנעשו

טיבי רבינוביץ:  אנחנו פתוחים לקבל את הטענות, אם יש, ולבדוק אותן, בכל רגע נתון

טיבי רבינוביץ:  אבל יש הרבה מאוד דברים שנעשו

עודד פורר: מבנק לאומי נמצא פה מישהו? שלום

עודד פורר:  מה עניין שמיטה להר סיני? מה השאלה של תושבות מס לעניין פתיחת חשבון בנק?     

ברי רוזנברג: אני מבקש לא להתייחס למקרה ספציפי

ברי רוזנברג:  אם יש איזושהי בעיה ספציפית אני פה ואפשר לפנות אליי, ואפשר גם לפנות לבנק

ברי רוזנברג:  אני רוצה להגיד כמה דברים, ואם משהו לא יהיה ברור אז אני כמובן אסביר

קריאה: זאת הבעיה הספציפית

ברי רוזנברג: אני רוצה להתחיל מהעניין של השירות

ברי רוזנברג:  בסוף, הדיון הזה, כותרתו היא היחס לעולים במלחמת 'חרבות ברזל', כן? זו כותרת הדיון

ברי רוזנברג:  ואני חושב שבסופו של דבר, וגם הנקודה הזאת הועלתה על ידך בתחילת הדברים, צריך להיות בני-אדם

ברי רוזנברג:  גם טיבי התייחס לזה

ברי רוזנברג:  למרות שאנחנו לא מיוצגים על ידי האיגוד, אבל הוא התייחס לזה מקודם

עודד פורר: אתם לא חברים באיגוד?     

ברי רוזנברג: לא

עודד פורר: מעניין

עודד פורר:  רגע, איזה בנקים לא חברים באיגוד?     

ברי רוזנברג: רק אנחנו

עודד פורר: רק אתם? נעשה על זה דיון נפרד

עודד פורר:  כן

ברי רוזנברג: בסדר, אנחנו מכירים את טיבי

ברי רוזנברג:  מה שרציתי להגיד הוא שבסופו של דבר, ואתה רואה את זה, בסוף זה בני אדם

ברי רוזנברג:  אוקיי? ואני יכול להגיד לך שמתחילת המלחמה, ולא רק בהקשר של העולים אבל גם כמובן בהקשר של העולים, הרבה מאוד, כמעט כל הבנק נרתם, לא משנה מה תפקידו, כדי להבין שעכשיו אנחנו לא נמצאים באיזו סיטואציה שאפשר לעשות ככה או לעשות אחרת או להגיד לאנשים "תבוא מחר", "תבוא זה" – לא שבדרך כולל עושים את זה, כן? אבל אתה מקבל איזושהי הבנה שאתה נמצא במצב אחר ובאמת כל אחד עושה את המקסימום

ברי רוזנברג:       סתם סיפור קטן, הייתי באחת הפעמים, יש לנו ניידת שאנחנו מגיעים למקומות של המפונים וכל המקומות האלה עם סניף נייד, ונתנו שם שירות

ברי רוזנברג:  היו שם זוג שפינו אותם משדרות והם היו דוברי רוסית

ברי רוזנברג:  בסוף התברר שהם בכלל לא לקוחות שלנו, הם לקוחות של הפועלים, אבל אני אמרתי לעצמי שאני לא זז משם עד שאני נותן להם מענה

ברי רוזנברג:  הייתה להם בעיה עם משכנתא? דיברתי עם מישהו שמכיר את הפועלים וכולי

ברי רוזנברג:      אני אומר שבסוף גם בסניפים והכל יש הבנה שצריך להיות מאוד רגישים למצב, קל וחומר כשמדובר על אנשים שהם עולים

ברי רוזנברג:  אני יכול להגיד לך שבהקשר הזה של פניות סביב המלחמה, כן? מלחמת 'חרבות ברזל', של עולים, אני לא מכיר, ובדקתי את זה, אני לא מכיר פניות סביב העניין הזה של שירות או משהו כזה

ברי רוזנברג:  אני מתייחס למה שאמרת בהתחלה, בסדר? לנושא של הסניפים וכולי

ברי רוזנברג:  אם יש, כמובן, נטפל בהכל, אבל אני לא מכיר

ברי רוזנברג:  עכשיו, נדבר על הנושאים האחרים; אחד זה הנושא של הפנסיות

ברי רוזנברג:  אז קודם כול, ישבנו פה לפני בערך שנה, משהו כזה, בישיבה אצלך, ואני יכול להגיד שנעשו הרבה מאוד דברים

ברי רוזנברג:  אני רק מזכיר קצת נשכחות, שהבעיה הגדולה הייתה בעיקר עם הנושא של העברות הכספים אבל בעיקר עם הנושא של הדולר

ברי רוזנברג:  מה שעשינו, קודם כול, אנחנו מצאנו בנק שדרכו הצלחנו להעביר את הכספים, זה "דויטשה בנק"

ברי רוזנברג:  ראינו שזה עובר יותר חלק וזה באירו

ברי רוזנברג:      אנחנו פנינו ללקוחות שלנו שהייתה להם בעיה, ביקשנו מהם שיעבירו לאירו, כי ככה נוכל להעביר את זה

ברי רוזנברג:  וגם עשינו ניטור מעקב למי שפנה אלינו כדי לראות שהוא באמת עושה את זה, ואם הוא לא עושה את זה אז לחזור אליו ולראות למה הוא לא עושה את זה, ולהסביר לו מה הוא בדיוק צריך לעשות

ברי רוזנברג:  כל זה כמובן בשפה הרוסית

ברי רוזנברג:  הכל כדי לקדם את העניין הזה

ברי רוזנברג:  ואתה רואה לאורך ציר הזמן, אם ניקח למשל את 2023, כן? שזה הולך ומתמעט

ברי רוזנברג:  זאת אומרת שיותר אנשים מקבלים את הפנסיות מרוסיה

ברי רוזנברג:  אתה רואה את זה, כן? אז זו אינדיקציה מאוד משמעותית

ברי רוזנברג:      עכשיו, לגבי הנושא של העברות כספים, אז כמובן שבנק ישראל גם פנה אלינו ויש לנו את הפניות שאנחנו קיבלנו; פתיחות חשבון – נושא של העברות כספים, וגם פה - ברגע שהייתה הטמעה מאוד משמעותית בקווי העסקים עד הקצה מה הנהלים, מה צריך לעשות, ואני מזכיר לכולם, הרי, אני בטוח שכולם, ואני אומר את זה גם ביחס לדברים שנאמרו פה – אין ציפייה ש-100% מהבקשות להעברה יתבצעו

עודד פורר: אני אגיד לך מה הציפייה שלי? ש-100% מהבקשות יקבלו מענה בכתב תוך זמן סביר

ברי רוזנברג: אוקיי

עודד פורר: זאת הציפייה שלי

עודד פורר:  הציפייה שלי היא שכשאתה מסרב לקבל ממישהו כסף אתה תסביר לו למה ואתה תיתן לו את זה בכתב, ותעמוד מאחורי

עודד פורר:  אני מקבל את זה שמישהו בא ואומר, אני מבין את החששות של הבנק מצד אחד בניהול הסיכונים שלו

עודד פורר:  אבל, הוא לא יכול בניהול הסיכונים שלו לשחרר את עצמו מאחריות בכלל

עודד פורר:  לא לתת תשובה או, מה שנקרא, לתת תשובה בעל פה ולמרוח כדי שזה לא יקרה, וגם זה לקחת הרבה זמן – לא סביר

עודד פורר:  לא סביר בעיני שלוקח למישהו חודש וחצי לפתוח חשבון בנק, או ש"רק בעוד חצי נפגוש אותך בשביל זה כי אולי בחודש וחצי הזה אתה תלך לבנק אחר"

עודד פורר:  אנחנו מכירים, תראה, כמו שאתה אומר, ואני מדבר אליך אבל אני כבר אומר שזה לא לכל הבנקים, כן? טיבי, תיקח את זה לתשומת ליבך

עודד פורר:  כי זה לא, אנחנו מכירים את הפטנטים האלה

עודד פורר:  בואו, אנחנו כולנו חיים פה

עודד פורר:       לא סביר בעיני שבן-אדם נכנס לבנק ואומרים לו "תבוא בעוד חודש וחצי", ואם הוא כבר מגיע בעוד חודש וחצי לא פותחים לו חשבון או לא מעבירים לו כסף ולא אומרים לו למה ולא עושים את זה כתוב

עודד פורר:  לא סביר

עודד פורר:       ועל זה אני רוצה 100%

עודד פורר:  אם יקבל סירוב בכתוב עם משהו שאתה עומד מאחוריו – אתה עומד מאחוריו, אין לי שום דבר, אני לא יכול להתווכח עם זה

עודד פורר:  בסוף, אתה שומר גם על עצמך

עודד פורר:  הבנק שומר גם על עצמו

עודד פורר:  בסדר, תעמוד מאחורי זה

עודד פורר:  גם אני עומד מאחורי מה שאני אומר

עודד פורר:  ואם אני טועה אני גם אומר שאני טועה

עודד פורר:  גם לא קרה שום דבר

ברי רוזנברג: אז אני רק רוצה להגיד שאנחנו עושים כל הזמן בקרות בעניין הזה

ברי רוזנברג:  וגם בהקשר הזה של תלונות על פתיחת חשבון או העברת כספים, אתה רואה ירידה מאוד-מאוד משמעותית

ברי רוזנברג:  נתנו את הנתונים לבנק ישראל, נתונים מאוד מפורטים, ואתה רואה ירידה משמעותית

ברי רוזנברג:  להגיד שאין בכלל תלונות? יש תלונות, בסדר? אבל אתה רואה ירידה מאוד-מאוד משמעותית, ואני חושב שזו אינדיקציה מאוד חשובה

ברי רוזנברג:  ושוב, יש מקרה פרטני כזה או אחר שלא נתנו תשובה בכתב, שלא הגיבו בזמן – יכול להיות שזה קרה, אני לא אומר שאנשים מושלמים

ברי רוזנברג:  אם יש בעיה, אני כמובן אטפל בה, ואני אשמח להבין, לראות מה הבעיה ולנסות לתת מענה

ברי רוזנברג:  ובאמת יש פה, זאת אומרת, אני יודע את הבקרות שאנחנו עושים

ברי רוזנברג:      קודם כול, בנק ישראל גם עשה דברים בהקשר הזה

ברי רוזנברג:  אבל גם בלי קשר אליו אנחנו עושים בקרות, אנחנו רואים את השיפור שאנחנו כל הזמן מנסים לעשות

ברי רוזנברג:  אבל אתה רואה בפועל, דרך אגב, טיבי גם הזכיר בהקשר של בנקים אחרים, אבל אנחנו למשל עשינו ימים מרוכזים בכל מיני מקומות לעולים לפתיחת חשבונות וכמובן מענה בשפה הרוסית

ברי רוזנברג:  עשינו בסניפים מסוימים גם ימים יותר מוכוונים לעולים וכולי כדי לפתוח להם חשבונות

ברי רוזנברג:  ונפתחו הרבה מאוד חשבונות

ברי רוזנברג:  אני אומר לכם עובדות

עודד פורר: יש לכם חומר הסברה בשפה הרוסית?     

ברי רוזנברג: יש

ברי רוזנברג:  יש

עודד פורר: לכל הבנקים יש, טיבי?     

טיבי רבינוביץ: כן

עודד פורר: משרד העלייה והקליטה, סליחה, אני עובר אליהם – העולים מגיעים, נוחתים – האם חומרי ההסברה של כל הבנקים בשפות מוצגים להם? העולים בנתב"ג; חזרנו להנפיק תעודות זהות בנתב"ג בשעה טובה

עודד פורר:  ישר כוח על הדבר הזה

עודד פורר:  אבל כשעולה נוחת, הרי הוא מקבל הפנייה, כמדומני, כבר עם קופת חולים ועם כל הזה, אפילו סים הוא מקבל

עודד פורר:  האם הוא מקבל גם ברושורים של כל הבנקים? אין הרבה בנקים במדינת ישראל

טיבי רבינוביץ: אין צורך

טיבי רבינוביץ:  אנחנו יצרנו שני מסמכים מרוכזים, הם פה, פשוטים – אפשר להעביר אותם בשנייה

רותם כהן: אז אני אתייחס לזה

רותם כהן:  מגיע לארץ, ומעבר למידע כללי שהוא מקבל, בחמשת החודשים האחרונים הוא גם מקבל סמסים עם כל המדריכים וההסברים

רותם כהן:  ספציפית על הנושא הזה של הבנקים – אני לא יודע, אבל ככל שיש מדריכים כאלו קיימים אין שום בעיה לתרגם את זה

טיבי רבינוביץ: אנחנו העברנו אותם לכל גורם אפשרי שקשור לזה

עודד פורר: לא, יש מתורגמים כבר

עודד פורר:  אתה אפילו לא צריך לתרגם

רותם כהן: אין בעיה

עודד פורר: הבנקים טוענים שיש להם

עודד פורר:  בואו נגיד ככה, אתם תצטרכו אולי לתרגם לשפות אחרות שהבנקים לא תרגמו

עודד פורר:  אבל לפחות, אני מניח, בבנקים, באנגלית יש?     

טיבי רבינוביץ: יש מתורגמים לשפה הרוסית

עודד פורר: בסדר, אבל יש עולים גם מצרפת ויש עולים גם מספרד, ויש עולים גם ממדינות נוספות

רותם כהן: יש את הפלטפורמה שמנגישה מידע לעולים

רותם כהן:  אני אברר את הנושא הזה

רותם כהן:  מאוד יכול להיות שזה כבר קיים

עודד פורר: אני אבקש בסיכום

רותם כהן: אין בעיה

עודד פורר: אני אבקש בסיכום שכשהעולים נוחתים, במסגרת כל החומר שמועבר אליהם, יועבר אליהם גם חומר עם הסבר לגבי איך פונים לבנקים ואיך מתנהלים מול הבנקים בפתיחת חשבונות

רותם כהן: אין בעיה

עודד פורר: זה נכון שרוב הבעיות בפתיחת חשבון הן לעולים מרוסיה, נוכח הבעיות שם

עודד פורר:  אבל, אני יכול לדמיין שגם עולה מצרפת לא תמיד מקבל

רותם כהן: לא תהיה בעיה לשלב את זה

עודד פורר: בסדר

עודד פורר:  אני רוצה לתת לעוד כמה דוברים שביקשו פה

עודד פורר:  ואני רוצה עוד פעם תגובה של בנק ישראל, בסוף, על הדברים שנאמרו כאן

עודד פורר:  בנק הפועלים ודיסקונט

עודד פורר:  הפועלים קיבלו מילים טובות אז אני, אם הבנקים רוצים לדבר אני אתן להם

עודד פורר:  בבקשה

לוטם בכר: עורכת דין לוטם בכר, מנהלת רגולציה בבנק הפועלים

לוטם בכר:  אני מתנצלת על העיכוב

לוטם בכר:  רק מילה אחת: אנחנו רואים את זה כחבילה הוליסטית

לוטם בכר:  אנחנו רואים את זה גם ברמת הגיוס – לגייס עולים דוברי רוסית כדי להעשיר את הסניפים שלנו, כדי לתת שירות יותר טוב

לוטם בכר:  כמו שאמרו, אנחנו הקמנו מוקד ייעודי, אנחנו מפרסמים את הטלפון

לוטם בכר:  יש דפיות אפילו ברמה של איך להפעיל את הבנקט

לוטם בכר:  זאת אומרת, איך אתה צורך שירות דיגיטלי באופן עצמאי

לוטם בכר:  אז גם את זה פרסמנו

לוטם בכר:  כולל רשימת המסמכים שדובר עליהם

לוטם בכר:  לצורך העניין, אם לקוח פונה וחסרים לו מסמכים, הוא מקבל רשימה – "זה מה שאתה צריך", מפנים אותו

לוטם בכר:  זה לא נחשב סירוב אלא השלמת תהליכים

לוטם בכר:       אני יכולה להגיד שמאוגוסט עד עכשיו, בארבעת החודשים האחרונים, יש לנו בסך הכל 4 סירובים מוצדקים מתוך 1,812 פניות שקיבלו מענה

לוטם בכר:  למעלה מ-1,300 חשבונות שנפתחו, למעלה ממאות מיליונים כספי פנסיה שעברו

לוטם בכר:  זאת אומרת, באמת אנחנו משתדלים לתת את המענה מקצה לקצה

עודד פורר: תודה רבה

עודד פורר:  בנק דיסקונט, נמצא איתנו בזום

עודד פורר:  בבקשה

ענת מאור: תודה רבה, כבוד יושב-הראש

ענת מאור:  כמו הדברים הטובים שאמרו קודמיי כאן, גם בבנק דיסקונט אנחנו לגמרי הבנו ומבינים את האירוע, ועשינו מאמצים גדולים, ועדיין עושים מאמצים גדולים

ענת מאור:  מדובר בעבודה משולבת של הסניפים ושל המטה

ענת מאור:  מהצד של הסניפים, אני דיברתי עם מנהלי ומנהלות סניפים שעשו דברים שיוצאים מגדר הרגיל

ענת מאור:  אני מדברת על סניפים שנפתחים מוקדם בבוקר

ענת מאור:  אני מדברת על אפשרות לקבל שירות ללא תור

ענת מאור:  סיפרה לי מנהלת סניף שגם בהפסקות צוהריים היא מקבלת את האוכלוסייה הרוסית כי היא מבינה את הצורך ברגישות

ענת מאור:  יש לנו עובדים ייעודיים שהם דוברי השפה, מן הסתם, שנותנים שירות רק לעולים

ענת מאור:  מהצד של המטה, התרגום של הטפסים, טפסים מרכזיים אצלנו, תורגמו לשפה הרוסית, ולא רק לשפה הרוסית, בהמשך להערה שלך – גם לצרפתית, גם לאמהרית וגם לאנגלית, כמובן

ענת מאור:      המסמך שהציג ותיאר איגוד הבנקים, שני המסמכים למעשה, אלה מסמכים שמועברים ללקוחות דוברי השפה שמתעניינים בפתיחת חשבון, כדי שידעו מראש עם איזה מסמכים הם צריכים להגיע, כדי למנוע עיכובים, למנוע תסכול

ענת מאור:  חידוד ההנחיות לבנקאים – יש לנו הסבר לבנקאים בדיוק איך פותחים חשבון לעולה חדש

ענת מאור:  שוב, כדי לצמצם את העיכובים, מה לבדוק, מה לשאול

ענת מאור:  הוקמה שלוחה ייעודית, שגם עליה דובר, למתן שירות טלפוני לדוברי השפה

ענת מאור:  גם בנושא הפנסיות, כולל הודעה ללקוחות הרלוונטיים לפעול מול קרן הפנסיה, להעביר את זה מדולר לאירו

ענת מאור:  הייתה בהתחלה בעיה - הבעיה הזו, למיטב ידיעתנו, נפתרה

ענת מאור:  וממשיכים לפעול

עודד פורר: תודה

עודד פורר:  קודם כול, היועצת המשפטית העירה את תשומת ליבי, באתרים של הבנקים בעמוד הראשי – הבנק היחיד שהיא מצאה שיש את הנושא של השיבושים בפעילות מול רוסיה או מטבע רובל רוסי, היה בנק דיסקונט

עודד פורר:  זה לא קיים בכלל בבנקים האחרים, לפחות ממה שראינו

עודד פורר:  ומה כן חסר שם? זה לינק לפנייה, אם יש בעיה

עודד פורר:  זאת אומרת, אם יש בעיה, בסוף להוסיף לינק – "נא לפנות לכאן"

ענת מאור: אני אבדוק את הנושא

ענת מאור:  תודה

עודד פורר: אלכס קגלסקי, ואחריו נעמה אור

אלכס קגלסקי: שלום לכולם

אלכס קגלסקי:  אני מודה ליושב-ראש הוועדה שחסך ממני חצי מהדברים במשפט האחרון – שנכון שמידע קיים, והמדיניות שנקבעת היא כנראה מדיניות בריאה וטובה, אבל כשזה אמור לצאת לפועל יש פערים גדולים

אלכס קגלסקי:  ומהקצה, מהצד של הלקוח, עדיין יש אי-ודאות וכאוס מוחלט לגבי המידע

אלכס קגלסקי:  אי אפשר לקבל אותו כמו שצריך ואי אפשר להבין

אלכס קגלסקי:  כמו כן, גם הנהלים, הם מתעדכנים בתדירות די גבוהה, ולדעתי צריך לעקוב עם התרגום והפרסום, כדי שהמידע יהיה עדכני ולא של חודש, שזה גם מבלבל

אלכס קגלסקי:       אנחנו, כפדרציה הארצית של עולים דוברי רוסית, מקבלים הרבה פניות מאנשים שבאים

אלכס קגלסקי:  העלייה החדשה היא עלייה די שונה ממה שהכרנו מקודם; אנשים עם ניסיון בעסקים, אנשים עם ניסיון בתנועות כספים בינלאומיות

אלכס קגלסקי:  ויש כאן איתי גברת שהיא חמש שנים תושבת מס של ישראל ועדיין נתקלת בבעיות בלתי מוסברות ובלתי ניתנות לתיקון

עודד פורר: היא רוצה להגיד משפט?     

אלכס קגלסקי: כן

עודד פורר: אז תן לה רגע, על הזמן שלך, בבקשה

Marina Tager Pereverzev: (נושאת דברים בשפה הרוסית, להלן תרגום חופשי על ידי אלכס קגלסקי)     מרינה תגר, אני אדבר ברוסית ואלכס יתרגם

Marina Tager Pereverzev:  אני אגיד ממש בקצרה

Marina Tager Pereverzev:  אני אתחיל מהמקרה האישי שלי, ונציגים של הבנק ישר הבינו ישר על מה אני מדברת

עודד פורר: לא, לא

עודד פורר:  אל תעלו תיקים אישים

עודד פורר:  תגידו שלושה משפטים כלליים על האווירה, התחושה

עודד פורר:  לא עניינים אישיים

עודד פורר:  על זה תפנו בנפרד

Tager Pereverzev: (נושאת דברים בשפה הרוסית, להלן תרגום חופשי על ידי אלכס קגלסקי)     אוקיי, השאלה שלי קשורה לסנקציות של האיחוד האירופאי באמצעות יורוקליר – מה ההתייחסות של הבנקים בישראל לאנשים שיש להם נכסים בבנקים אירופאים, אזרחות רוסית ואזרחות ישראלית? הנושא הזה עלה בערוץ 9 ולמחרת כל התקשורת ברוסיה הייתה חוגגת על זה, כי זה די לטובתנו, ורק אצלנו לא הייתה תגובה בכלל

Tager Pereverzev:  ב-21 בנובמבר ניסיתי להעביר את התיק שלי מבנק דיסקונט לבנק הפועלים - - -     

שלומית אבינח: אבל המקרה הזה לא עבר

שלומית אבינח:  אני לא רוצה, זה מקרה פרטני

עודד פורר: לא מקרה פרטי

שלומית אבינח: אנחנו לא רוצים עכשיו להיכנס לזה

שלומית אבינח:  זה לא ענייני

אלכס קגלסקי: בסדר, תודה

אלכס קגלסקי:  יש כאן נציגים של שני הבנקים, אז אולי - - -     

עודד פורר: לא, לא

שלומית אבינח: זה לא עבר

עודד פורר: אני לא מביא לכאן ועכשיו כל אחד בא עם המקרה הפרטי שלו לנציגי הבנקים

עודד פורר:  תעבירו לנו מקרים בצורה מסודרת

אלכס קגלסקי: מקרה ייצוגי פשוט

אלכס קגלסקי:  השאלה הכללית שהייתה פה זה לגבי ההתייחסות למגבלות יורוקליר על בעלי אזרחות רוסית שמחזיקים תיקים בניירות ערך אירופאים

עודד פורר: אוקיי, אם מישהו ירצה לענות – יענה, אם לא – תעבירו את זה בצורה מסודרת

עודד פורר:  סופיה, רצית משפט?     

סופיה טופולוב לוז: כן, ממש בקצרה

סופיה טופולוב לוז:  קודם כול, תודה לכל הבנקים שהגיעו לפגישה הזאת

סופיה טופולוב לוז:  אני שמחה להכיר אתכם

סופיה טופולוב לוז:  האם הבנקים מוכנים לקיים הנחיות ברורות על העבודה מול העולים ולדרוש מעל עובד שתהיה אחידות בין הסניפים ושיהיו ציפיות ברורות? והאם בנק ישראל מוכן לדרוש מהבנקים שיהיו כאלה הנחיות ברורות?     

עודד פורר: אני אתן להם להתייחס

עודד פורר:  הדוברת האחרונה נעמה אור, ואז אעבור לבנקים ולמשרד הקליטה ונסכם

נעמה אור: תודה רבה

נעמה אור:  אני שוב רוצה לפתוח בתודה רבה שהבאתם את המשפחה ולהזכיר שוב את הרש פולין ששבוי בעזה, הבן של ג'ון פולין, שהיה ממקימי SparkIL

נעמה אור:  אני רוצה במילה וחצי רק לייצג את העסקים הקטנים, שלא מקבלים כלום בבנקים, של העולים החדשים

נעמה אור:  אני ממנכ"לית ארגון שנותן הלוואות לעסקים קטנים ללא ריבית לעולים חדשים ולאוכלוסייה בכלל במדינת ישראל של עסקים זעירים וקטנים, וביניהם 24% מתוכם הם של עולים חדשים

נעמה אור:  אנחנו פשוט מקבלים פניות כל יום, כל הזמן, מעולים חדשים שלא מקבלים מענה מהבנקים

נעמה אור:  הם פשוט מגלגלים אותם מבנק לבנק

נעמה אור:  הם עולים לארץ, אנחנו רוצים שהם יעלו לארץ, אנחנו רוצים לתת להם לחיות בכבוד, אנחנו רוצים שיוכלו להתפרנס

נעמה אור:  הם עבדו במקום עבודתם מהמדינה שמהם הם הגיעו

עודד פורר: מה את עושה עם פנייה כזו, נעמה?     

נעמה אור: אנחנו בסופו של דבר נותנים למי שאנחנו יכולים, מכספי הפילנתרופיה שאנחנו מגייסים, נותנים להם הלוואות

נעמה אור:  יש לי הלוואות כאלה מעולים חדשים מבלרוס, מרוסיה, מצרפת

נעמה אור:  יש לי עולה חדשה שנתנו לה הלוואה אתמול, שהיא אם יחידנית לשני ילדים עם צרכים מיוחדים שגרה בבאר שבע, והיא הקימה בארץ חברה ל-IT, לפתרונות IT

נעמה אור:  עכשיו, לאור המלחמה היא קרסה

נעמה אור:  היא פשוט הייתה אומללה

נעמה אור:  אף בנק לא היה מוכן לעזור לה

נעמה אור:  ואני נתתי לה הלוואה של 80,000 שקל, וזה בשביל, בסופו של דבר, להביא אוכל הביתה לילדים שלה

נעמה אור:  וזה מה שאנחנו צריכים באמת לראות – איך אנחנו מייצרים כאן מהלך הרבה יותר רחב

נעמה אור:  בעקבות הוועדות הקודמות, אני אגיד לך, יושב-הראש, נפגשתי עם חלק מהאנשים מהמשרד

נעמה אור:  אני עכשיו בדיוק יצאתי החוצה כי התקשרו אליי מהלשכה של המנכ"ל

נעמה אור:  אני מאוד מנסה לקדם את המהלך של לייצר את המכרז הזה גם לעמותות

נעמה אור:  כי בסופו של דבר, אנחנו מבינים שהבנקים, כנראה הפתרון לא יגיע רק מהם

עודד פורר: כן, על זה אנחנו עושים ישיבת מעקב נפרדת בינואר

נעמה אור: בדיוק

נעמה אור:  זהו

עודד פורר: משרד העלייה והקליטה

עודד פורר:  אתם מקבלים תלונות? יש לכם איזשהו ריכוז של תלונות? איזושהי עבודה שוטפת ממול הבנקים בעניין הזה?     

אירוס הומינר: כן, כבוד יושב-הראש, אנחנו כבר לא פעם ראשונה סביב הנושא הזה

אירוס הומינר:  ישבנו בזמנו גם עם בנק ישראל, שבאמת עשה הרבה פעולות, גם עם איגוד הבנקים, שהיה באמת רצון אמיתי וכן, ומה שאותו נייר שמאגד פה את כל מה שהעולה נדרש עלה כתוצאה גם מאותם מפגשים

אירוס הומינר:  אין ספק שיש רצון מאוד גדול לעשות שינוי בעניין

אירוס הומינר:  אבל, לצערי, כבוד יושב-הראש, אנחנו מקבלים פניות, יש לנו מוקד מידע בכל הנושאים הכלכליים – זה חוזר כחוט השני

עודד פורר: מה אתם עושים עם הפניות האלה?     

אירוס הומינר: יש פניות בכל מה ששייך לנושא של אנשים שמגיעים לבנקים, דרך אגב, נכון שרוב הפניות זה בנושא השפה הרוסית, אבל לא רק

עודד פורר: אני אומר, אבל קיבלתם פנייה כזו – מה אתם עושים איתה?     

אירוס הומינר: אז קודם כול אנחנו, שוב, אנחנו מסבירים לאותו עולה את כל הדברים שהוא צריך להגיש אותם

אירוס הומינר:  התהליכים תמיד קורים - - -     

עודד פורר: אבל יש לכם קשר ישיר? יצרתם איזשהו קשר ישיר מול הבנקים? מול איגוד הבנקים? מול בנק ישראל?     

אירוס הומינר: כן, אנחנו ישבנו עם מנכ"ל איגוד הבנקים

אירוס הומינר:  אנחנו ישבנו גם עם בנק ישראל לפני בערך שנה

אירוס הומינר:  כתוצאה מזה גם אחר כך, בשלב מאוחר יותר, התקיימו וובינרים

אירוס הומינר:  אנחנו, כמשרד העלייה והקליטה, שבעצם מקבלים את הפניות בנושא הזה

אירוס הומינר:  הבעיה ממשיכה להיות

אירוס הומינר:  זאת אומרת, לצערי

אירוס הומינר:  אני חשבתי שבשלב כזה כבר נראה איזשהו שינוי

עודד פורר: לא, אני שואל עוד פעם

עודד פורר:  בקשר שלכם מול בנק ישראל ומול איגוד הבנקים, בטיפול שוטף בפניות

עודד פורר:  קיבלת, אנחנו מקבלים פנייה – השאלה אם אנחנו מטפלים בה בזה שאנחנו אומרים לעולה "אוי, אוי, אוי, הבנקים לא בסדר", או שיש לך איש קשר בכל אחד מהבנקים שאת יודעת לפתור את הבעיה ולהרים אליו טלפון

עודד פורר:  סתם, נניח, בנק שעולה פה שאומרים "ביקשו ממני להוכיח תושבות מס בשביל לפתוח חשבון" – האם את יודעת להרים טלפון לנציג מסוים באותו בנק ולהגיד לו "אדוני, זה לא בסדר"? לערב את בנק ישראל? האם עושים את זה במשרד הקליטה?     

אירוס הומינר: אז כמו שאמרתי, אנחנו קיימנו פגישה עם איגוד הבנקים

עודד פורר: לפני שנה, בסדר, נו

אירוס הומינר: בהקשר הזה

עודד פורר: אני מדבר ברמת הפונה, אירוס

אירוס הומינר: כן, אוקיי

עודד פורר: אני מדבר ברמת הפונה

עודד פורר:  יש פונה, אני מקבל פנייה – אני יודע מה לעשות איתה; אני מרים טלפון לזה, מרים טלפון להוא, ומטפל בפנייה

אירוס הומינר: כן

עודד פורר: האם יש טיפול בפנייה או שרק לוקחים את הפנייה?     

אירוס הומינר: אנחנו בעצם, התהליך שאנחנו עושים הוא בעצם מול העולה ולא מול הבנקים

עודד פורר: אבל אתם צריכים לעזור לעולה לפתור את הבעיה

עודד פורר:  הוא פונה אליכם כדי שתפתרו את הבעיה, לא כדי שתמשיכו להגיד לו, זאת אומרת, הוא לא פונה אליכם כדי לקבל טיפול פסיכולוגי

אירוס הומינר: ברור, ברור

עודד פורר: הוא פונה אליכם כדי שהפנייה תטופל

עודד פורר:  רגע, אתה רוצה להוסיף משהו, רותם?     

רותם כהן: לא, הדיון הזה, אני נודעתי לו רק מאתמול אז אני מודה ומתוודה שלא הספקתי להכין

רותם כהן:  אני אלמד את החומר, וככל שנוכל ברמת התהליכים לשפר את זה אנחנו נעשה את הדברים

עודד פורר: טוב

עודד פורר:  בבקשה, טלי, בנק ישראל

עודד פורר:  אחריה אני אסכם

רויטל קיסר סטויה: אנחנו שנתיים בתוך האירוע

רויטל קיסר סטויה:  בכל רמ"ח איברינו בתוך האירוע

רויטל קיסר סטויה:  אנחנו עושים, אנחנו לומדים, אנחנו יכולים להגיד כל חודש מה עשינו ואיך עשינו

רויטל קיסר סטויה:  האם הכל 100? לא

רויטל קיסר סטויה:  אבל יש משהו שמתסכל אותי בדיון, אני חייבת להגיד, ועוד פעם כל הזמן לבוא לכאן

רויטל קיסר סטויה:  אנחנו לא מפחדים מביקורת

רויטל קיסר סטויה:  אני עושה את התפקיד שלי עם כל אנשי הצוות, עם איגוד הבנקים ועם הבנקים, כדי לספק

רויטל קיסר סטויה:  לא בגלל שאני מגיעה לוועדה ואם ינזפו בי או לא ינזפו בי

רויטל קיסר סטויה:  חשבונות, ואני רוצה רגע להגיד, כי לפעמים מספיק גם מקרה אחד, כמו שגבירתי רצתה לומר, ואנחנו לא ניכנס למקרה הפרטני, שהוא בשביל אותו לקוח זה ה-100%

רויטל קיסר סטויה:  חשבונות; הייתה בעיה בהתחלה – אין בעיה

רויטל קיסר סטויה:  פנסיות; הייתה בעיה בהתחלה – אין בעיה

רויטל קיסר סטויה:  אין בעיה של פנסיות, העברת פנסיות מרוסיה דרך המערכת הבנקאית

רויטל קיסר סטויה:  לא מדברת דרך ביטוח לאומי

רויטל קיסר סטויה:  העברות כספים מחו"ל – הייתה בעיה, היא יותר קטנה, אבל עדיין יש בעיה

רויטל קיסר סטויה:  שמתם את הדגש והמערכת שומעת את זה ואנחנו נגביר את אכיפה

רויטל קיסר סטויה:       ואני לא חושבת שמטרת הדיון זה להגיד האם פרסמתי עיצום כספי או קנס על בנק – זה לא השיח

רויטל קיסר סטויה:  השיח צריך להיות שהמערכת הבנקאית, עם הפיקוח על הבנקים, הדרישות יישומו

רויטל קיסר סטויה:  ואם הדרישה היא מענה בזמן והדרישה היא לתת נימוק, זה מה שאנחנו צריכים

רויטל קיסר סטויה:  אבל אנחנו נדע את זה דרך האנשים שנמצאים בקשר עם האוכלוסייה

רויטל קיסר סטויה:  ועדיין לא יהיה פה 100% בגלל שזה מורכב

רויטל קיסר סטויה:  ואני רק אגיד בשתי אמירות מקצועיות, ברשותך

רויטל קיסר סטויה:  זה שבנק אמריקאי אפשר להעביר כסף, זה לא אישור המסלול הירוק

רויטל קיסר סטויה:  זה לא, ואני אשמח לשוחח איתך אחד על אחד מחוץ לקלעים

רויטל קיסר סטויה:  זה על אירוע פרטני ואנחנו לא נדבר עליו

רויטל קיסר סטויה:      זה שיש סעיף 2ד לחוק הבנקאות – שירות ללקוח, צר לי, זה לא נכון

רויטל קיסר סטויה:  המערכת הבנקאית לא מעבירה לפיקוח על הבנקים מסמכי מדיניות שאם אני לא מגיבה

רויטל קיסר סטויה:  זה לא נכון

רויטל קיסר סטויה:  אני אשמח גם, עורכת דין, אנה, להציג בפנייך בסוף הישיבה

רויטל קיסר סטויה:  אנחנו פה כדי לסייע

רויטל קיסר סטויה:  אנחנו הרמנו את הוובינר, ואנחנו הרמנו את הלובי, ואנחנו עשינו את ההנגשה, ואולי ההנגשה לא מספיק טובה

רויטל קיסר סטויה:  וגם איגוד הבנקים עשה

רויטל קיסר סטויה:  אז תבואו ותגידו לנו איפה עוד אפשר

רויטל קיסר סטויה:  אבל לא כדי שנגיע לוועדה ופעם ראשונה נשמע את התלונות

רויטל קיסר סטויה:  מסתבר שלכם יש אלפי תלונות – אני לא ידעתי

רויטל קיסר סטויה:  לך יש, צר לי, יש טלפון ישיר, אנחנו נותנים אותו

רויטל קיסר סטויה:  לכם יש

נעמה אור: זה לא התפקיד - - -      

רויטל קיסר סטויה: אין בעיה, אבל אני באה כדי להראות שעם המערכת הבנקאית ועם איגוד הבנקים, אנחנו רוצים לפתור

רויטל קיסר סטויה:  עכשיו יחס – אני אצטרף לקולגה שלי, חברים, לפני שאני סגנית המפקח אני טלי

רויטל קיסר סטויה:  א'-ב' אצלי זה כבוד לבן אדם וזה לדבר וזה שירות

רויטל קיסר סטויה:  ואם, חלילה, משהו עלה או מצטייר לא נכון במערכת הסניפית, אתם לא רואים לא עיצומים ולא זה

רויטל קיסר סטויה:  אני לא חושבת שזו המטרה

רויטל קיסר סטויה:  בסוף, אתם גם לא שותפים לכל השיחות שלנו עם המערכת הבנקאית או מה שהמערכת הבנקאית עושה בתוך ביתה

רויטל קיסר סטויה:  המטרה היא לעשות יותר טוב

רויטל קיסר סטויה:  יש שיפורים, יש שינויים

רויטל קיסר סטויה:  אבל אני כן קוראת לכל הקולגות שלנו שנמצאים בקשר עם העולים, שנמצאים בקשר עם הרכזים, שנמצאים בקשר, ועשינו שיחה, ביקשנו הצעות להנגשה

רויטל קיסר סטויה:  אני גם יכולה לבוא לוועדה ולהגיד "עד היום לא קיבלתי איפה הבעיה בהנגשה"

רויטל קיסר סטויה:  אז עשינו עוד צעד ועוד צעד ועוד צעד

רויטל קיסר סטויה:       עכשיו, אני לא באה להתנצח, אני באה להגיד חברים, אנחנו פה לקבל ביקורת, אנחנו פה להשתפר, אנחנו פה לסייע

רויטל קיסר סטויה:  לצערי, זה לא יהיה 0 או 100

רויטל קיסר סטויה:  זה לא יהיה

רויטל קיסר סטויה:  זה מורכב

רויטל קיסר סטויה:  זה מורכב, אבל המערכת הבנקאית, איגוד הבנקים והפיקוח על הבנקים לוקח, כבוד יושב-הראש, כל נושא שאתם מביאים לכאן ומנסים לספק

רויטל קיסר סטויה:  ואנחנו מזמינים אתכם לקרוא לנו לכל מקום נוסף שנמשיך ונספק את מה שאפשר

עודד פורר: תודה

עודד פורר:  ראשית, אני אתחיל בכמה מילים טובות, שגם אותן צריך להגיד – המספרים הרבה יותר טובים ממה שראינו בתחילת הדרך

עודד פורר:  המספרים יותר טובים

עודד פורר:  אני מדבר כרגע לא על הפנסיות שעוברות דרך ביטוח לאומי, אני מדבר ברמת הפנסיות והעברת הפנסיות לבנקים, שהמספרים משמעותית יותר טובים

עודד פורר:  אנחנו גם רואים את זה בירידה משמעותית בפניות אלינו בעניין הזה

עודד פורר:  זאת אומרת, כשאני רואה שאין לי הרבה פניות פרטניות אז אני יודע שהדבר הזה עובד

עודד פורר:  כולל בנושא של פתיחת חשבונות – מספרים יותר טובים

עודד פורר:  עדיין, אחת, כמו שאת אומרת, גם הפנייה השלילית האחת, צריך להתייחס אליה כ-100%

עודד פורר:      אבל אני רוצה להגיד פה מילה על הפיקוח על הבנקים על ההתייחסות לפניות ועל הפעילות

עודד פורר:  תודה רבה

עודד פורר:  אנחנו כל פעם טועים ואומרים לכם בנק ישראל, זה לא בנק ישראל, זה הפיקוח על הבנקים

עודד פורר:  אלה יחידות שונות

עודד פורר:  אבל, ההיענות, וגם הדברים האחרונים שנאמרו פה על ידי נציגת המפקד על הבנקים

עודד פורר:  קחו את לתשומת ליבכם

עודד פורר:  אני לא מכיר פה הרבה משרדים שאומרים "תפנו אלינו"

עודד פורר:  תפנו

עודד פורר:  תפנו באופן ישיר, אתם לא צריכים אותנו כמתווכים

עודד פורר:  לא צריך לשלוח אלינו פניות, לא צריך זה

עודד פורר:  תפנו, תייצרו ערוץ ישיר

עודד פורר:  אם הערוץ הישיר הזה לא עוזר, תפנו אלינו

עודד פורר:  הסיפור הזה, אני אומר אותו לחיוב, לא לשלילה

עודד פורר:  אני אומר שיש פה נכונות לפתור בעיות – תפתרו

עודד פורר:       אני אומר את זה גם למשרד הקליטה – לא יכול להיות שכל העבודה שלכם במוקד היא רק מול העולה מבלי לפתור את הבעיה

עודד פורר:  אגב, מול גורם ממשלתי, אתם הממשלה והם הממשלה

עודד פורר:  אתם צריכים לדבר ביחד

עודד פורר:  אם יש לכם עולה שהוא עם בעיה, תרימו טלפון למפקח על הבנקים

עודד פורר:  יש לכם את הנציגים

עודד פורר:  יש בעיה, בואו נפתור אותה

עודד פורר:  ומתוך כך, מתוך הטיפול בבעיות הפרטניות, הן יתחילו להיעלם

עודד פורר:  כי בסוף הארגון מתרגל לזה

עודד פורר:  את זה אני אומר ברמה הכללית

עודד פורר:       אני גם אומר שאני מצפה ממשרד העלייה והקליטה לייצר קמפיין בשפות השונות שאומר "יש לכם בעיה מול הבנק? תפנו אלינו

עודד פורר:  אנחנו יודעים לעזור לתווך לכם את המפקח על הבנקים, את איגוד הבנקים, את הבנקים השונים, את הבנק עצמו

עודד פורר:  אנחנו יודעים לדבר"

עודד פורר:  הרי, בסוף, תייצרו לכם, זה התפקיד שלכם, לייצר נציג בכל בנקים שאתם יודעים להיות איתו בקשר ישיר, שאתם מרימים אליו טלפון והוא כבר יודע להתנהל בתוך הבנק

עודד פורר:  אני לא מצפה שתדעו לעבוד מול כל מנהלי הסניפים, אבל כמו שאמרתי, אין הרבה בנקים פה

עודד פורר:  זה בסך הכל לעבוד מול חמישה או שישה נציגים מרכזיים, כולל המפקח על הבנקים

עודד פורר:  ואתם יודעים לתת מענה לפניות שהוא לא רק השתתפות בצער

עודד פורר:  זה לגבי זה

עודד פורר:       לגבי ביטוח לאומי, אני רואה שהם יצאו מהדיון

עודד פורר:  משרד האוצר: אני אומר לכם, אני אשלח פנייה לשר האוצר

עודד פורר:  צריך לבחון הטבה כספית בשווה כסף לאותה רשימה של זכאים, שכבר מאפריל 2022 לא מקבלים פנסיה

עודד פורר:  אנחנו מדברים באמת על תקופה של למעלה משנה וחצי, כמעט שנתיים

עודד פורר:  מדינת ישראל תצליח להחזיק מעמד אם החבר'ה האלה לפחות יקבלו את מה שהיה להם

עודד פורר:       לגבי הבנקים, אני אומר את זה לאיגוד הבנקים, אני אומר את זה לבנק לאומי שלא שייך לאיגוד הבנקים ואני אומר את זה למפקח על הבנקים – אני מבקש שיצא נוהל מסודר של מענה בתוך זמן סביר

עודד פורר:  תקבעו מה זמן סביר – שבועיים? שלושים יום? עם תשובה בכתב

עודד פורר:  פניתי לבנק? ביקשתי משהו? בקשה ותשובה בכתב

עודד פורר:  זה נראה לי אלמנטרי

עודד פורר:  גם "לא" זו תשובה

עודד פורר:  אפשר, לפעמים אני לא מקבל את התשובה הזאת, אבל היא צריכה להיות תשובה

עודד פורר:  להשאיר בן אדם תלוי ועומד, זה לא מקובל

עודד פורר:  בהקשר הזה, ופה כן המפקח על הבנקים מול איגוד הבנקים ובנק לאומי – תייצרו איזושהי אחידות בדרישת המסמכים

עודד פורר:  תנסו להגיע לאיזשהו משהו מאוד-מאוד ברור

עודד פורר:      בתוך כך, אני מבקש מאיגוד הבנקים להוביל יחד עם משרד הקליטה, תייצרו איזושהי אמנת שירות

עודד פורר:  הרי, יש לכם אמנת שירות בבנקים

עודד פורר:  לכל בנק יש את אמנת השירות שלו, אני מניח

עודד פורר:  תייצרו גם משהו שנוגע, בתוך אמנת השירות, לעולים

עודד פורר:  איך הבנק רואה את העלייה לישראל

עודד פורר:  צריך בכל בנק באמנת השירות שלו להיות גם משהו כזה

עודד פורר:  מתוך זה שזה יהיה שם זה כבר ירוץ לכם בכל הדברים האחרים שאתם עושים

עודד פורר:  כי אתם כן עובדים על השירות ללקוח, כן מתחרים בעניין הזה

עודד פורר:  גם מנכ"ל בנק לאומי נתן את המספר האישי שלו, לא? באחת מהפרסומות שם

עודד פורר:  תייצרו את זה גם כלפי העולים

עודד פורר:      נתב"ג – אני מבקש, משרד העלייה והקליטה, החומר שאיגוד הבנקים מפיק שיינתן לעולים ברמה הרלוונטית

עודד פורר:  תרגמו את זה גם לשפות האחרות שמגיעים רוב העולים, שזה צרפתית, ספרדית, עוד שפות?     

אירוס הומינר: אנגלית

עודד פורר: בוודאי יש את החומר באנגלית בכל הבנקים

עודד פורר:  בסדר?      

טיבי רבינוביץ: אנחנו מוכנים

עודד פורר: תודה רבה

עודד פורר:  הישיבה נעולה